
U Višnjici je otkriven 
SE spomenik poginulom 
ssAR branitelju Stjepanu Križancu 


Trajno sjećanje 
S na hrabrog 
&x branitelja iz 


16 hrvatski festival športske rekreacije na i str. . 
500 natjecatelja odmjerilo 
snage u igrama našeg sela 


NAMJENSKA 
SREDSTVA 


95.000 kuna 
za komunalnu 


infrastrukturu 


Grad Lepoglava potpisao je 
ugovor s Varaždinskom župani- 
jom o namjenskom korištenju 
sredstava pomoći iz Državnog 
proračuna za 2010. godinu. Radi 
5e 0 iznosu od 95.000,00 kuna koji 
će se koristiti za sufinanciranje 
komunalne infrastrukture u Gradu. 
Dobiveni novac bit će usmjeren u 
dalju modernizaciju i gradnju javne 
rasvjete na gradskom području. (hk) 


PODIJELJENI KUĆNI 
BROJEVI U OCURI 


Popisivanje 
kuća za odmor 


Završena je podjela 89 kućnih 
brojeva za područje naselja Očure, 
a građanima su ih na kućne adrese 
besplatno dostavili djelatnici gradske 
uprave. Kućne brojeve sljedeći će do- 
biti mještani Muričevca, a iduće godi- 
ne brojevi će biti distribuirani i građa- 
nima naselja Lepoglave. Postavljanje 
kućnih brojeva omogućit će točnu i 
preciznu evidenciju broja kućanstava 
na gradskom području. Do kraja godi- 
ne će, najavljuju u Gradu, mještanima 
podijeliti gotovo 500 kućnih brojeva. 

U tijeku je i popisivanje kuća za 
odmor. Dosad su popisani objekti 
na području Kameničkog Podgorja, 
Vesi, većeg dijela Crkovca i Kame- 
ničkog Vrhovca te na području dijela 
Očure i Muričevca. Temeljem Odluke 
0 gradskim porezima, sve kuće za 
odmor moraju biti evidentirane, 
a njihovi vlasnici podmiriti komu- 
nalnu naknadu i druge financijske 
obveze prema Gradu.(H. Kovač) 

Lepe 1 


INICIJATIVE Otvoren je Projektno-razvojni ured u Lepoglavi 


Glavna zadaća - izrada 


projekata za fondove EU 


* Alternative nema: ili ćemo ovim projektom pokusati polučiti rezultate, ili uopće nećemo pokusati, 
pa ćemo dobiti onoliko koliko smo i uložili: ništa - zaključio je gradonačelnik Marijan Skvarić 


Kako bi se što bolje pripremio 
za otvaranje europskih novčarskih 
fondova, Grad Lepoglava osnovao 
je Projektno-razvojni ured. U uredu 
će na izradi projekata, za čiju će se 
realizaciju sredstva tražiti iz fondova 
Europske unije, ali i resornih mini- 
starstava, zaklada, fundacija i drugih 
novčarskih fondova, raditi uglavnom 
mladi ljudi s područja Lepoglave, 
koji već imaju neka iskustva, znanja 
i kvalifikacije za rad na takvim pro- 
jektima. O ciljevima njegovima osni- 
vanja gradske vijećnike informirao je 
gradonačelnik Marijan Škvarić. 

- Projektno upravljanje, projek- 
tno financiranje, izrada projektnih 
prijedloga, sustavna edukacija svih 
dionika u društvu kao preduvjet sa- 
moodrživosti projekata, sve to samo 
je dio problematike kojom će se 
baviti Projektno-razvojni ured. Na- 
ime, europskim rječnikom govoreći, 
Lepoglava na svoju budućnost gleda 
u okvirima održivog razvoja i veće 
konkurentnosti na tzv. projektnom 
tržištu današnjice. Stoga će ured biti 
usmjeren na projektni menagement 
u gradskoj upravi, na tvrtke i druge 
poslovne i civilne organizacije na ši- 
rem lepoglavskom području, zatim, 
na velike samostalne projekte te na 
sve veću važnost projektnog mena- 
gementa u stvaranju novih projekata 
i programa - izjavio je Škvarić, 

Jako će Projektno-razvojni ured 
raditi prvenstveno za potrebe Lepo- 


m - i 
Koordinator projekta je TCIC, a voditelj Projektnog ureda je Emil Tkalec 


glave, on će svoje usluge nuditi i dru- 
gim jedinicama lokalne samouprave. 

- Metodologija rada projektnog 
tima sastoji se od prikupljanja pro- 
jektnih ideja. Sukladno unaprijed 
definiranim smjernicama iz Strategi- 
je gospodarskog razvoja Lepoglave, 
Programa ukupnog razvoja, Zelene 
agende, Strategije razvoja turizma 
i Gradskog programa djelovanja za 
mlade, one se potom filtriraju u one 
projektne ideje koje imaju uporište 
u bilo kojim prioritetnim područ- 
jima od značaja za grad. Upravo te 
smjernice imaju za cilj podržati dobre 
prakse upravljanja i učinkovito odlu- 
čivanje u cijelom ciklusu upravljanja 
projektima, od programiranja, preko 
identifikacije, formulacije do proved- 


be i evaluacije - kazao je Emil Tkalec, 
voditelj Projektno-razvojnog ureda. 

Projektni tim svoju će ulogu 
odrađivati na klasičan način uprav- 
ljanja projektnim ciklusom. To je 
jedinstvena metodologija kojom se 
planiraju i provode projekti finan- 
cirani iz različitih fondova EU-a, 
nacionalnih ili drugih donatorskih 
fondova, pri čemu se slijedi logika 
cijelog projektnog prijedloga (od 
razvoja projektne ideje do evaluacije 
završenog projekta i početka novog 
programskog ciklusa). Na projektu 
će raditi ljudi iz Grada Lepoglave i 
partnerskih organizacija, a gradona- 
čelnik Škvarić je na sjednici Grad- 
skog vijeća najavio početak rada pro- 
jekenog tima. 


- Projekt osnivanja Gradskog 
projektnog tima u kojem su mahom 
mladi, stručni ljudi, velik je inovativ- 
ni iskorak u pravcu veće konkuren- 
tnosti gradskih ideja na tržištu pro- 
jekata. Većim priljevom sredstava iz 
drugih izvora rasterećuje se gradski 
proračun, a slobodna sredstva u tom 
slučaju usmjeravaju se u razvoj dru- 
gih gradskih projekata. Ulaganja u 
sustavni i unaprijed definirani razvoj 
grada kao cjeline, koja objedinjuje 
gospodarski i društveni razvoj pu- 
tem osnivanja projektnog tima, ne 
smijemo gledati kroz prizmu troška 
nego kao ulog u vlastitu zajednicu 
- naglasio je koordinator projekta 
Hrvoje Kovač iz TKIC-a. Svakim 
odobrenim projektom gradu se vra- 
ća prvotni ulog, a s vremenom je 
ulog grada minimaliziran, a priljev 
sredstava maksimiziran. 

- Ovaj projekt mogli bismo površ- 
no okarakterizirati kao nepotrebno 
i ambiciozno ulaganje. Međutim, 
smatramo da Lepoglava mora oda- 
brati europski put koji se temelji na 
akciji, projektima i realizaciji, a ne 
pustim raspravama bez jasne poruke. 
Alternative nema: ili ćemo ovim pro- 
jektom pokušati polučiti rezultate, ili 
uopće nećemo pokušati, pa ćemo do- 
biti onoliko koliko smo i uložili: ništa 
- zaključio je gradonačelnik. 

U osnivanje Projektnog ureda 
uključit će se i Općina Bednja, a ko- 
ordinator bit će TCIC. ZH. Kovać 


GRADSKO VIJEĆE Usprkos aktualnim prilikama, i dalje potpore z 


Lepoglava i ove godine 
omogućila besplatni 
prijevoz srednjoškolaca 


. Besplatni prijevoz učenika iz gradskog će se pro- 


računa financirati svotom od 485.000 kuna 


Na prvoj sjednici Gradskoga vije- 
ća nakon ljetne pauze pred gradskim 
se vijećnicima našao opsežan dnevni 
red. Uglavnom su ga činila izvješća, 
o radu Gradske knjižnice, poslova- 
nju tvrtki Varkoma i Ivkoma, o radu 
gradonačelnika u prvih šest mjeseci 
te o obavljenoj reviziji proračuna. 
Budući da u izvješćima nije bilo za- 
brinjavajućih podataka, sva su jed- 
noglasno prihvaćena. U raspravi je 
vijećnik Stjepan Cerovečki (HSP) 


zatražio da gradonačelnik zaoštri 


kriterije pri dodjeli dodatnih sred- 
stava udrugama za realizaciju poje- 
dinih projekata te da taj novac radije 
usmjeri u primarne djelatnosti. 

Sa zanimanjem je popraćeno po- 
lugodišnje izvješće o izvršenju grad- 
skog proračuna. lako je u tom perio- 
du proračun bio 20 posto manji od 
planiranog, rashodovna strana nije 
premašila prihodovnu. Istaknuto je 
da se proračun najučinkovitije punio 
zahvaljujući prihodima od poreza. 

Na sjednici je donesen i niz odlu- 


ro 
. 


a obrazovanje mladih 
i 


I ove je godine učenicima omogućen besplatan prijevoz do srednjih škola 


ka, među kojima i ona, koja grado- 
načelniku daje ovlasti za sklapanje 
aneksa ugovora o sufinanciranju 
troškova prijevoza učenika srednjih 
škola Varaždinske županije. Kao 
što je poznato, i ove školske godine 
srednjoškolci s područja Lepoglave 
besplatno putuju u školu, a za to će 


se iz lepoglavskog gradskog proraču- 
na izdvojiti više od 485.000 kuna. 
Vijećnici su prihvatili i program 
modernizacije i asfaltiranja neraz- 
vrstanih cesta pri čemu će prioritet 
imati one dionice za koje su građani 
ispoštovali ugovore o sufinancira- 


nju.(hk) 


Uređeno je i novo korito potoka Vesi 


< 


Pa 5 se . . 

U zoni se uređuju putovi, čisti raslinje i korov 


FOTO: B. TEŽAK 


POSLOVI U cilju aktiviranja zone, tijekom ljeta provedeni su brojni radovi u Poduzetničkoj zoni Lepoglave 


Austrijancima su vrlo interesantna 
ulaganja u biotoplanu u Lepoglavi 


* Uređeno je novo korito potoka Ves, jer je stari tok onemogućavao formiranje pravilnih poduzetničkih parcela u Poslovnoj zoni 


Nakon što je Grad Lepoglava ne- 
davno obavijestio poduzetnike da je 
osamnaest parcela površine od jed- 
nog do 3,5 hektara u Poduzetničkoj 
zoni Faza 1 (namijenjena je isklju- 
čivo ulaganjima proizvodno-indu- 
strijske namjene) komunalno opre- 
mljeno i slobodno za kupoprodaju 
i poslovna ulaganja, tijekom ljetnih 
mjeseci provedeni su opsežni radovi 
na uređivanju površina u zoni. S više 
od šest hektara zemljišta u zoni, koja 
se proteže uz obilaznicu i državnu 
cestu D35, uklonjeno je gusto rasli- 
nje i šikara, koje je zatvaralo pogled 
prema parcelama i činilo ih zapušte- 
nim i neprivlačnim. 

- Svaku parcelu označit ćemo ta- 
blom s podacima o njenoj veličini, 
stupnjem komunalne opremljenosti 
i cijenom. Tako će svaki potencijalni 
ulagač na licu mjesta znati koja mu 
je parcela najoptimalnija za njegove 
poslovne namjere — izjavio je grado- 
načelnik Marijan Škvarić. 

U zoni su provedeni i drugi ra- 
dovi. U sklopu tehničkog uređivanja 
rijeke Bednje koje je Hidroing oba- 
vio na kilometar dugom potezu od 
novog mosta u Lepoglavi do Putina, 
izvedeni su i radovi na premješta- 
nju korita potoka Ves. Taj je potok 
dijagonalno presijecao zonu i one- 
mogućavao formiranje pravilnih po- 
duzetničkih parcela. Gradnjom no- 
vog korita, koje je sada postavljeno 
okomito, omogućeno je formiranje 
lijepih četverokutnih parcela, a to će 
i ulagačima uvelike olakšati projekti- 
ranje pogona i infrastrukture. 

Radove na uređivanju korita 
Bednje s 1,5 milijuna kuna financira- 
le su Hrvatske vode, dok je troškove 
iskapanja novog korita potoka Ves 
sa 70.000 kuna pokrio lepoglavski 
gradski proračun. Sve to provedeno 
je u cilju što boljeg uređenja i pro- 
midžbe poslovne zone. 


Za ulagače posebno je stimulativna činjenica da Lepoglava uživa status 
brdsko-planinskog područja, što za sobom vuče porezne pogodnosti 


Uz Poduzetničku zonu Varkom je ove godine položio magistralni vodovod 


Niz koraka 

Podsjećamo, Grad je dosad uči- 
nio niz koraka na realizaciji projekta 
poslovne zone. Donio je Prostorni 
plan grada i Urbanistički plan užeg 
centra grada, kojim je definiran obu- 
hvat i buduće širenje Poduzetničke 
zone. Donio je Strategija gospodar- 
skog razvitka i precizno istaknuo 
brojne prednosti što je lepoglavska 
zona pruža zainteresiranim ulagači- 
ma. To su prije svega, kratke udalje- 
nosti od graničnog prijelaza na Mac- 
lju i autoceste Zagreb-Macelj (20 
kilometara) te graničnog prijelaza 
Zlogonje-Meje/Florjan (17 kilome- 
tara). Lepoglava je, usto, podjedna- 
ko udaljena od Zagreba i Maribora 
(70 kilometara), dok je od Varaždina 
dijeli tek tridesetak kilometara. Ono 
što, sasvim sigurno, potencijalnim 
ulagačima ovdašnju poduzetničku 
zonu čini iznimno privlačnom či- 
njenica je da Lepoglava uživa status 
brdsko-planinskog područja, što 
obveznicima poreza na dobit donosi 
olakšice od 25 posto. Usto, Grad je 
ponudio paket poticajnih mjera za 
razvitak poduzetništva, kojima su, 
među ostalim, predviđene olakšice 
za investitore koji zapošljavaju više 
od 10 radnika. Poduzetnici koji is- 
punjavaju kriterije gradske odluke 
imaju pravo na potpuno oslobađanje 
plaćanja komunalnog doprinosa te 
na druge olakšice u plaćanju komu- 
nalne naknade i poreza na tvrtku. 


Promidžba zone u inozemstvu 
Pokrenut je i niz aktivnosti na 
promidžbi zone u inozemstvu. Među 
ostalim, Lepoglava vrlo aktivno pro- 
miče zonu posredstvom Veleposlan- 
stva Austrije u Hrvatskoj. Damjan 
Županić, stručni suradnik za gospo- 
darstvo, kaže da sve materijale o zoni, 
njenim kapacitetima i mogućnosti- 


Novi most u 
Gusinjaku 


Lepoglavske gradske vlasti trude 
se urediti i kontaktne gradske zone. 
Gradu je stigla građevinska dozvola 
Za gradnju mosta preko Bednje u 
Gusinjaku kod Čreta. Ove godine 
uredit će se prilazna cesta i pripremiti 
teren za gradilište, dok bi se novi 
most počeo graditi iduće godine. 
Vrijednost mu se procjenjuje na dva 
milijuna kuna. Most će najdragocjeniji 
biti mještanima, koji su dosad do 
svojih njiva i livada s druge strane 
rijeke morali putovati obilazno. (ljr) 


ma ulaganja neprestano aktualiziraju, 
prevode i posredstvom Austrijskog 
veleposlanstva šalju svim potencijal- 
nim stranim investitorima. 

- Neki od njih vrlo su zainteresi- 
rani za Lepoglavu, au to smo se i pri- 
likom nedavnog boravka na drvnom 
sajmu u Klagenfurtu, gdje je Trgo- 
vinski odjel Veleposlanstva predsta- 
vio Hrvatsku kao meku za austrijska 
ulaganja. U razgovoru su potenci- 
jalni investitori pokazali interes za 
ulaganja u gradnju biotoplane u Le- 
poglavi. Oni su dobro informirani i 
poznato im je da smo projekt bioe- 
nergane, koja bi proizvodila struju i 
toplinu od biomase, doveli do visoke 
faze — kazao je Skvarić. 


4 
NOVE MJERE 


Građevinski otpad 
u reciklažno 
dvorište u Očuri 


Lepoglava je jedan od rijetkih 
gradova u Varaždinskoj županiji 
koji se prilagođava novim zakon- 
skim uvjetima zbrinjavanja otpada. 
eđu ostalim, Grad je naručio 
izradu projekta gradnje i uređenja 
reciklažnog dvorišta, odnosno, 
deponija građevinskog otpada. Svrha 
og dvorišta je da se količina otpada 
smanji, kako bi se time smanjila i 
cijena njegova zbrinjavanja i odvože- 
nja u Regionalni centar u Piškornici. 
- U reciklažno dvorište građani će 
moći dovoziti prvenstveno građe- 
vinski otpad, a imat će i mogućnost 
odlaganja ostalog otpada kojeg ne 
zbrinjava Ivkom. Time će i cijene 
odvoza biti prihvatljivije svakom 
kućanstvu. Na žalost, ovim projektom 
ne možemo jamčiti da će utjecati 
na smanjenje broja divljih deponija 
na našem području, jer to ne ovisi o 
Cradu, već o mentalitetu ljudi. Mno- 
gima od njih očito je jednostavnije 
otpad voziti i po desetak kilometara 
u šumu, pa ga potom odbaciti u 
potok ili grabu, nego ga staviti ispred 
kuće i nazvati Ivkom da ga odveze u 
svoje industrijsko dvorište — objasnio 
je gradonačelnik Marijan Škvarić. 
Prostornim planom predviđeno 


se 


je uređenje reciklažnog dvorišta 
uz Kamenolom u Očuri. Bit će 
sagrađeno i ograđeno po svim 
standardima koje propisuje Mini- 
starstvo zaštite okoliša i prostornog 
uređenja.[Marina Marković) 


UKLANJANJE DIVLJIH 
ODLAGALIŠTA OTPADA 


Za sanaciju 
dvaju deponija 
18.000 kuna 


Sukladno popisu evidentiranih 
divljih odlaganišta na području 
Lepoglave što ga je Grad dostavio 
Upravnom odjelu za zaštitu okoliša, 
promet i komunalno gospodarstvo 
Varaždinske županije, krajem lipnja 
počela je sanacija divljih deponija 
na području Lepoglave. Temeljem 
provedenog natječaja, sanacija je 
povjerena lepoglavskoj tvrtki Sport, 
koja je potom očistila dva odla- 
gališta, u Sestrancu i u Čretu, iza 
ugostiteljskog objekta Stara ciglana. 

- Proračunom je za sanaciju divljih 
deponija predviđeno ukupno 50.000 
kuna, a svake godine uklanjamo 
najkritičnija odlagališta — izjavio je 
komunalni redar Dalibor Husnjak. 
Za sanaciju spomenutih deponija 
Grad je izdvojio 18.000 kuna.(mm) 


STIGLE SU PRINOVE Grad Lepoglava isplatio financijske potpore obiteljima s novim članom 


Dobrodošlica najmlađim 


stanovnicima Lepoglave 


U petak, 2. srpnja, četrnaest je 
obitelji s gradskog područja Le- 
poglave, u kojima su se ove godine 
oglasile novorođene bebe, primilo 
jednokratnu novčanu potporu što 
je Grad tradicionalno isplaćuje kao 
potporu obiteljima, ali i kao dobro- 
došlicu svojim najmlađim stanov- 
nicima. U tom povodu, sretne je 
roditelje u Gradskoj vijećnici primio 
gradonačelnik Marijan Škvarić koji 
im je, uz novčani poklon, uručio i 
darove za mališane. 

Roditeljima prvorođenaca do- 
dijeljena je jednokratna potpora od 
1.000 kuna, za drugo dijete 1.500, 


a 2.000 kuna za treće i svako dalje 
rođeno dijete u obitelji. Riječ je o 
pomoći koju Grad dodjeljuje svaka 
tri mjeseca, želeći na taj način dati 
svoj doprinos pronatalitetnoj politi- 
ci. Susret s roditeljima bila je i prilika 
da gradonačelnik upozna roditelje s 
programom potpore najmlađima, u 
sklopu kojeg financira nabavu hrane 
za djecu u dobi do šest mjeseci, koju 
propisuje nadležni liječnik. Osim 
toga, u dogovoru s bankama, Grad 
za mlade obitelji kani osigurati po- 
voljne stambene kredite, pri čemu 
im je spreman subvencionirati ka- 
matnu stopu.(M. Marković) 


IPA SLOVENIJA-HRVATSKA Sastanak projektnih partnera Marijanskog hodočasničkog puta 
Otvoren Turistički ured i poslovnica TZ Sj. zagorje 


* Projekt Marijanskog hodočasničkog puta vrijedan je gotovo 704.000 eura, a s 85 posto sredstava 


financira ga EU kroz program IPA-u 


Poznato je da je Europska 
komisija prošle godine operativ- 
nim programom IPA Slovenija- 
Hrvatska 2007.-2013. odobrila 
financiranje projekta Marijanski 
hodočasnički put u koji je, kao 
jedan od partnera, uključena i 
Turistička zajednica Sjeverno 
zagorje. Radi utvrđivanja daljih 
aktivnosti, u čitaonici Gradske 
knjižnice u Lepoglavi sastali su 
se projektni partneri s hrvatske 
i slovenske strane. 

Projekt Marijanski hodoča- 
snički put direktan je nasta- 
vak projekta Stepinčev putov, 
a traje trideset mjeseci. Uz 


Turističku zajednicu Sjeverno 
zagorje, u projekt su uključe- 
ne i turističke zajednice Marije 
Bistrice, Svetog Ivana Zeline, 
Krapine i Krapinsko-zagorske 
županije, Park prirode Med- 
vednica te još tri partnera iz 
Slovenije, među kojima je vo- 
deći Kozjanski park. 

Ukupna vrijednost projekta 
je 703.800 eura, od čega Eu- 
ropska unija kroz program IPA 
sufinancira 85 posto. TZ Sje- 
verno zagorje projekt financira 
sa 7.420 eura vlastitih sredstava. 
Što se tiče projektnih aktivnosti, 
trenutačno se izrađuje elaborat 


postavljanja smeđe  signaliza- 
cije, koja će nakon izrade biti 
postavljena na cijeloj planiranoj 
trasi Marijanskog hodočasnič- 
kog puta. 

Cilj ovog projekta je pove- 
zati marijanska hodočasnička 
središta i druge hodočasničke 
destinacije u hrvatsko-sloven- 
skom  prekograničnom  po- 
dručju. Time bi se povećali 
postojeći turistički kapaciteti 
u regijama i uspostavila cjelo- 
vita prekogranična turistička 
ponuda. 

Prije izvještajnog sastanka 
projektnih partnera, gradona- 


čelnik Marijan Škvarić otvorio 
je poslovnicu Turističke zajed- 
nice Sjeverno zagorje u Turi- 
stičko kulturno-informativnom 
centru, koja je ujedno i Turistič- 
ki ured. 

U njemu je izložen i postav 
projekta Marijanski hodoča- 
snički put, a predstavljene su i 
druge osobitosti našega kraja, 
prvenstveno čipka i ahat. Otva- 
ranje Turističkog ureda u Lepo- 
glavi korak je više prema nasto- 
janju da naš grad posjetiteljima 
ponudi cjelovitu i zaokruženu 
turističku uslugu. 

Marina Marković 

POTPORE Grad Lepoglava poljoprivrednicima podijelio 130.000 kuna bespovratnih potpora 


Dragocjena pomoć za 
spašavanje proizvodnje 


na seoskim gazdinstvima 


* Pomoćod 15.000 kuna za nabavu stroja za kalcificiranje tla, dobila je lepoglavska Udruga Strojni prsten 


- Zahvalna sam i za jednu, a 
kamo li ne za 7.000 poklonjenih 
kuna! Velika je to svota za malo se- 
osko obiteljsko gospodarstvo poput 
našeg, omogućit će nam da uredimo 
prilaz stajnjaku te da ga funkcional- 
nije odlažemo i skladištimo — kazala 
je Đurdica Mežnarić iz Žarovnice, 
koja ima registrirano malo obitelj- 
sko poljoprivredno gospodarstvo. 
Drži četiri krave čije mlijeko isporu- 
čuje Vindiji, uzgaja zagorske purane 
i svinje, obrađuje vrt. Budući da joj 
je suprug bolestan, a zbog školskih 
obveza djeca ne mogu puno pripo- 
moći, cijelo gospodarstvo drži sama 
i na taj način izdržava obitelj, pa je 
stoga bespovratnu novčanu pomoć 
matičnog Grada Lepoglave dočekala 
kao vrijednu potporu opstanku sit- 
nih seljačkih gospodarstava. 

Đurđica Mežnarić jedna je među 
četrnaest registriranih obiteljskih 
gazdinstava kojima su dogradona- 
čelnik Lepoglave Alojz Gredelj i 
predsjednik Gradskog vijeća Zo- 


Svaka pomoć je dobrodošla 


rislav Rodek u ponedjeljak, 27. 
rujna, uručili bespovratne pomoći 
namijenjene razvitku poljoprivrede. 
Na natječaj što su ga gradske službe 
raspisale još u srpnju, javilo se tride- 
setak poljoprivrednika, međutim, 
uvjete za dobivanje potpora ispunilo 
ih je upola manje. Za novac su svo- 
jim programima mogla konkurirati 
samo registrirana obiteljska gospo- 
darstva, a prednost su imali projekti 
vezani uz investicije u poljoprivredi, 
preradu poljoprivrednih proizvoda 
i njihovoj promidžbi, udruživanje 
gospodarstava, poticanje vinogra- 
darstva, vinarstva i povrtlarstva te 
unapređivanje proizvodnje pod pla- 
stenicima i staklenicima, 

Poljoprivrednicima je podijelje- 
no ukupno 130.000 kuna bespovrat- 
nih novčanih potpora. 

- Obiteljska gospodarstva Keder, 
Kostanjevec i Križanec pomoć su 
dobila za potrebe adaptacije objeka- 
ta za držanje krava, dok je OPG-u 
Debeljak potpora odobrena za adap- 


Pomoć Grada dragocjena je u spašavanju proizvodnje na gospodarstvima 


taciju staje za držanje ovaca. Višnjič- 
kom OPG-u Butko dobiveni novac 
olakšat će nabavu novog plastenika 
i opreme, dok je OPG Držaić dobio 
pomoć za nabavu poljoprivredne 
mehanizacije za obradu vinograda. 
Budući da među proizvođačima ima 
i vrlo perspektivnih, nadamo se da 
će im potpore pomoći u nastojanji- 

Bespovratne potpore dobilo je četrnaest obiteljskih gazdinstava FoTo: B. TEŽAK 


ma da stasaju i pokrenu ozbiljniju 
proizvodnju — kazao je lepoglavski 
dogradonačelnik Alojz Gredelj. 

Među udrugama, profitirala je 
Udruga građana Strojni prsten iz 
Lepoglave. Ona je dobila 15.000 
kuna potpore za nabavu specijalnog 
stroja za kalcificiranje tla, kojim će 
se moći služiti i ostali zainteresirani 
građani. 

Bespovratne pomoći ujedno su 
i potpora ruralnoj proizvodnji na 
seljačkim domaćinstvima, koja je u 
Lepoglavi, kao i u susjednim sredi- 
nama, u izumiranju. Svjedoči o tome 
i podatak da je u zadnjih 25 godina 
na našem području broj krava sma- 
njen za 2.000, pa im se danas broj 
procjenjuje na manje od 180!(ljr) 


VOĆARSTVO | Lepoglava u projektu Agroekološke regionalizacije voćarske proizvodnje 


Projekt proizvodnje 
voća za tržište 


U četvrtak, 9. rujna, na skupu u 
lepoglavskom Domu kulture, koje- 
mu se prisustvovali veliki proizvoda- 
či voća s područja Lepoglave i Bed- 


| * 


Škvarić: S obzirom na klimatske i pedološke pogodnosti, Lepoglava se s 


nje te drugi potencijalni proizvođači 
predstavljen je projekt Agroekološke 
regionalizacije voćarske proizvodnje. 
Uz njegova idejnog začetnika dipl. 

Projekt regionalizacije voćarske proizvodnje prvi put je predstavljen u Lepoglavi 


ing. Zlatka Koračevića, predsjedni- 
ka saborskog Odbora za regionalni 
razvoj, šumarstvo i vodno gospo- 
darstvo, projekt je predstavio i prof. 
dr. Zlatko Čmelik s Agronomskog 
fakulteta Sveučilišta u Zagrebu. 
Riječ je o projektu izrade struč- 
no-znanstvene podloge za budući 
razvitak  voćarske proizvodnje u 
tom kraju, koji će biti temelj za izra- 


ambicijom uključuje u projekt čiji je cilj tržišna proizvodnja voćaroro: B. TEŽAK du pedoloških karata i određivanja 


najoptimalnijih površina za sadnju 
pojedinih vrsta voćki. Potrebe doma- 
ćeg tržišta za kvalitetnim voćem su 
velike, to više što Hrvatska uvozi 50 
posto potrebnih količina. Sporazum 
0 izradi projekta potpisali su grado- 
načelnik Lepoglave Marijan Škvarić i 
bednjanski načelnik Mirko Bistrović 
s dekanom Agronomskog fakulteta 
prof. dr. Davorom Romićem. Vrijed- 


nost projekta je 79.000 kuna.(ljr) 


MLADI | STRUČNI 
Kadrovske promjene 
u TD Lepoglave 


V. Dubovečak, 
nova voditeljica 
TD-a Lepoglave 


Vesna Dubovečak nova je 
voditeljica Turističkog društva Lepo- 
glave. Nakon raspisana natječaja, 
za voditeljicu ju je jednoglasno 
izabrala Skupština Turističke 
zajednice Sjeverno zagorje. Mlada 
voditeljica, koja je na toj poziciji 
zamijenila prof. Ratka Tomića, za- 
vršila je školovanje na Fakultetu za 
menadžment u turizmu i ugostitelj- 
stvu u Opatiji, a može se pohvaliti 
i prošlogodišnjim vođenjem hotela 
na otoku Pelješcu te dužnošću 
koordinatora na projektu Marijanski 
hodočasnički put, kojeg u Lepoglavi 
aktivno provodi cijelu ovu godinu. 

- Na spomenuti natječaj prijavila 
sam se zato što sam kvalificirana za 
područje turizma. Vrlo sam motivi- 
rana i želja mi je da svojim znanjem 
pridonesem razvitku i poboljšanju 
turističke ponude u Lepoglavi. Da 
bi se to ostvarilo, potrebna je koor- 
dinacija svih subjekata i institucija 
uključenih u pripremu turističke 
ponude. Prostora za to ima, a cilj 
koordinacije jest da se turistički po- 
tencijali našega područja objedine 
jedinstvenu i kvalitetnu ponudu, 
kako bi Lepoglavu učinili prima- 
mljivom turističkom destinacijom 
— naglasila je nova voditeljica. 

Svoj posao obavlja u Domu 
ulture, gdje je smješten Turistički 
ured, koji je ujedno i lepoglavska 
poslovnica Turističke zajedni- 

ce Sjeverno zagorje. (mm) 


Si 


= 


Pala 


KLASTER Udruživanjem 
do uspjeha 


Prvi projekt 
Agroturističkog 
klastera Lepoglave 


Agro-turistički klaster Lepoglava 
uspješno je realizirao svoju prvu pro- 
gramsku inicijativu. S Ministarstvom 
gospodarstva, rada i poduzetništva 
potpisao je ugovor o primopredaji 
potpore od 60.000 kuna, koje je 
ostvario projektom što ga je kandidi- 
a0 na natječaj resorna ministarstva 
“Klasteri - Udruživanjem do uspjeha". 
Bespovratna poticajna namjenska 
sredstva utrošit će se izradu promidž- 
benih materijala i osiguravanje troš- 
kova sudjelovanja članova klastera 
na domaćim i inozemnim agro-tu- 
rističkim sajmovima i priredbama 
u cilju povećanja konkurentnosti 
lepoglavskih proizvoda na tržištu. (hk) 

VRTIĆ Pripreme za proširenje i dogradnju Dječjeg vrtića u Lepoglavi 


S krova miču 


salonitne ploče 


* Dogradnja vrtića preduvjet je za otvaranje jaslica, a 
ujedno će se omogućiti predškolcima pobadanje pro- 


grama u prijepodnevnim satima 


U predvorju Dječjeg vrtića u Le- 
poglavi izvješeni su virtualni projek- 
ti na kojima roditelji 120 polaznika 
mogu vidjeti novu vizuru objekta 
nakon predstojeće dogradnje i re- 
konstrukcije. Po riječima ravnatelji- 
ce Nade Kuča, roditelji su oduševlje- 
ni, jer nacrti pokazuju da će nakon 
obavljenih radova njihova djeca biti 
smještena u objektu posve prilago- 
denu novim pedagoškim standardi- 
ma što ih propisuje EU. Rekonstruk- 
cija je, kažu u vrtiću, neophodna ne 
samo zbog usklađivanja standarda, 


već i zbog potrebe modernizacije i 
prostorna proširenja. 

- Tijekom radova s krova će se 
odstraniti stare salonitne ploče koje 
sadrže kancerogeni azbest. Dodatni 
problem je što je sadašnji krov ravan, 
pa često prokišnjava. Novim rješenji- 
ma predviđeno je uređenje stepenasta 
krovišta. Dio otvorene terase će se 
zatvoriti i na njenu mjestu sagraditi 
soba za novu skupinu djece jasličke 
dobi. Bit će dograđena i soba za odga- 
jatelje, a prostorno proširenje omogu- 


ćit će predškolskoj grupi pohađanje 


Ovako će izgledati obnovljeni vrtić 


programa u prijepodnevnim satima. 
To sada nije moguće zbog tijesnog 
prostora, pa predškolci program po- 
hađaju tek od 16 sati nadalje — poja- 
snila je ravnateljica Nada Kuča. 
Projekte rekonstrukcije i dograd- 
nje izrađuje tvrtka Majcen iz Vinice, 
a cijeli projekt vodi osnivač vrtića, 


Grad Lepoglava. (ljr) 


Gradski dužnosnici obišli vrtić 

O predstojećem proširenju vrtića 
razgovaralo se i u četvrtak, 1. srpnja, 
kada su gradonačelnik i dogradona- 


čelnik Marijan Škvarić i Alojz Gre- 
delj obišli lepoglavsku predškolsku 
ustanovu. Ravnateljica Nada Kuča 
tom im je prilikom zahvalila na 
novim ormarićima za odjeću i obu- 
ću mališana, čiju je kupovinu Grad 
financirao s 44.000 kuna. Dakako, 
glavna tema razgovora bio je projekt 
proširenja i rekonstrukcije vrtića. 

- Dogradnjom vrtića Grad će 
kraju privesti višegodišnje etapno 
osuvremenjivanje objekta, njegove 
unutrašnjosti i okoliša. Financirali 
smo rekonstrukciju sustava  grija- 


nja, novu stolariju i pročelje, ure- 
denje okoliša, nogostupa do vrtića, 
parkirališta i nabavu novih sprava 
— izjavio je gradonačelnik Marijan 
Škvarić. Usto, u planu je i nabava 
dodatnih sprava za vrtićki krug. 

Inače, Gradsko vijeće Lepoglave 
prihvatilo je plan mreže dječjih vrti- 
ćana području grada. Njime je omo- 
gućeno otvaranje novih područnih 
objekata Dječjeg vrtića Lepoglave, 
ali i osnivanje drugih dječjih vrtića 
od strane zakonom ovlaštenih osni- 
vača.(mm) 


Lijepo uređeno korito Bednje preduvjet je za uređenje šetnice 


BEDNJA Hrvatske vode provele su radove na 
tehničkom održavanju rijeke Bednje 


Očišćeno riječno korito 


Djelatnici varaždinskoga _Hi- 
droinga tijekom ljetnih mjeseci 
teškim su strojevima uredili korito 
rijeke Bednje. Riječne stranice bile 
su zapuštene, zarasle vrbama, jal 
šama i drugim stablima, grmljem i 
raslinjem, a mjestimično je dolazi- 
lo i do urušavanja obala. 

Radove su, u dogovoru s Gra- 
dom Lepoglavom, naručile Hrvat- 
ske vode. Na najkritičnijim mjesti- 
ma, obale su učvršćene kamenom. 


Tehnički je uređen vodotok od 


starog do novog mosta, pa je tim 
radovima povećana sigurnost od 
poplavljivanja za obilnih kiša. Na 
području Lepoglave uređenje vo- 
dotoka provodi se kontinuirano, u 
sklopu redovitog održavanja. 
Usto, Grad namjerava uz samu 
Bednju urediti šetnicu. Realizaci- 
jom ovog projekta, kojim bi se po- 
vezalo cijelo područje uz obilaznicu 
i Stepinčeva ulica, Lepoglava bi do- 
bila zelenu oazu u središtu grada. 
Marina Marković 


VODOVOD Varaždinski distributer Varkom obavlja rekonstrukciju magi- 


stralnog vodovoda Doljani-Lepoglava 


Novi vodovod umjesto dotrajalih cijevi 


* Grad Lepoglava i Varkom usporedo rade na projektu vodoopskrbe visinske 


zone, kojim bi se cijelo područje obuhvatilo legalnim sustavom vodoopskrbe 


Pokraj  lepoglavske  obilazni- 
ce odvijaju se radovi na glavnom 
magistralnom vodovodu Doljani- 
Lepoglava,a obavlja ih varaždinski 
distributer Varkom. Po Županijskoj 
studiji za vodoopskrbu, koje je i 
Grad Lepoglava potpisnik, Varkom 
je dobio koncesiju za vodoopskrbu 
visinske zone Lepoglava i time mu je 
obveza da, na temelju svojih razvoj- 
nih planova, izvede rekonstrukcijske 
radove. 

+ Glavni razlog radova je učesta- 
lo pucanje cijevi zbog zastarjela vo- 
dovoda, a tomu smo svjedoci vrlo 
često bili u glavnoj Ulici hrvatskih 
pavlina. Usporedo s rekonstrukci- 
jom vodovoda, Grad Lepoglava i 
Varkom rade na projektu vodoop- 
skrbe visinske zone grada Lepoglave, 
kojom bi se cijelo područje obuhva- 
tilo legalnim sustavom vodoopskr- 
be. Sve te aktivnosti provodimo u 


skladu sa Zakonom o vodama ko- 


jim je precizno određeno tko može 
biti distributer, dobavljač i korisnik 
vode, naravno, uz specifičnost da Le- 
poglava ima dva legalna distributera. 
Uz Varkom, distribuciju vode na 
dijelu našeg područja obavlja i iva- 
nečki Ivkom (Ravna gora-Sutinska), 
dok osamnaest vodovodnih odbora 


upravljaju lokalnim vodovodima iz 
kojih se pitkom vodom opskrbljuje 
veći dio Lepoglave — pojasnio je gra- 
donačelnik Marijan Škvarić. 

Po Zakonu o vodama, svaki 
vodospremnik mora imati bar dvije 
ili tri nepropusne komore, vanjske 
zaštitne ograde, automatsko ubriz- 
gavanje klora, a obveza je i konti- 
nuirano testiranje organoleptičkih i 
fizikalno-kemijskih svojstava vode. 
Za svako korištenje koje prelazi op- 
seg općeg, odnosno, slobodnog ko- 
rištenja voda, potreban je ugovor o 
koncesiji ili vodopravna dozvola za 
korištenje voda, što, na žalost, naši 
lokalni vodovodi nemaju, pa ih sto- 
ga zakonodavac tretira kao ilegalne. 
(Marina Marković) 


Na slici: Radovi na polaganju 
magistralnog cjevovoda pokraj obi- 
laznice 


ŠUMSKA CESTA Probijena šumska cesta između Ivanca i Lepoglave 
Prerezali bršljan i otvorili novi put 


* Čak 48 vlasnika izjavom se odreklo dijela svojih šumskih parcela 


- Ovo je povijesni korak, njime 
napokon otvaramo put bratstva i 
jedinstva između Ivanca i Lepogla- 
ve! — s osmijehom su komentirali 
Zdravko Križek i Ivan Dubovečak- 
Glisac, predsjednici ivanečkog Mje- 
snog odbora Kaniže i lepoglavskog 
Mjesnog odbora Ves. U pratnji mje- 
štana s obje strane , granice“, kojima 
su se pridružili ivanečki gradonačel- 
nik Milorad Batinić i lepoglavski 
dogradonačelnik Alojz Gredelj, oni 


su presijecanjem ,trake“ od bršljana 
otvorili šumsku cestu kojom je od 
raskrižja Turjač do Travnjaka prvi 
put povezano administrativno po- 
dručje dvaju gradova. 

To je omogućeno probijanjem 
ceste kroz gustu šumu, pri čemu su 
pomogle obje gradske uprave. Grad 
Ivanec trasirao jeputi platio strojne 
radove, dok je Lepoglava osigurala 
nasipavanje nove dionice šljunkom, 
pa se lijepom šumskom cestom bez 


problema može voziti automobilima 
i traktorima. 

- U akciju se uključilo čak 48 
vlasnika šumskih parcela. Svi su oni 
potpisali izjavu kojom su se za po- 
trebe probijanja ceste bez naknade 
odrekli dijela svojih šuma te ih, uoči 
radova, i očistili. Kad su se prije pro- 
bijanja dionice sjekla stabla, svakom 
vlasniku drvo je ostavljeno na njego- 
voj parceli — izjavio je Ivan Dubove- 


čak (ljr) 


Za otvaranje puta dobro je poslužio - bršljan 


FOTO: B. TEŽAK 

PLANETARNI USPJEH Lepoglavska čipka na listi svjetske nematerijalne kulturne baštine! 

se o g 0009 

Čipka među najdragocjenijim 
e >4 e 

dobrima čovječanstva 


* Plaketu je predstavnicima Grada, Zadruge lepoglavske čipke i Čipkarskog društva D. Brossler uru- 
čio ministar kulture Božo Biskupić 


— Hrvatska jena UNESCO-ovoj 
konferenciji u Abu Dhabiju uspjela 
zaštititi čak sedam svojih izvornih 
kulturnih fenomena, a to dosad nije 
uspjelo nijednoj europskoj zemlji. 
Među hrvatskim kulturnim vred- 
notama uvrštenim na listu globalne 
kulturne baštine je i lepoglavska 
čipka, a to znači da ona odsad ima 
svjetsku vrijednost. Veoma je važno 
da ljepota, koju stvaraju vrijedne 
ruke lokalnih umjetnica, ne ostane 
samo među njima, već da svoje mje- 
sto nađe i kod ljudi koji cijene takve 
dragocjene primjerke rada ljudskih 
ruku. 

To je, među ostalim, za svog 
kratkog boravka u Lepoglavi izjavio 
ministar kulture Božo Biškupić koji 
je tom prilikom domaćinima uručio 
plakete o uvrštavanju lepoglavske 
čipke na UNESCO-ovu listu svjet- 
ske nematerijalne kulturne baštine. 
U pratnji UNESCO-ove načelni- 
ce Ruth Carek, Biškupić je plakete 


dodijelio Zadruzi lepoglavske čip- 
ke, Čipkarskom društvu Danica 
Brossler i Gradu Lepoglavi. 

Najavljujući da će Ministarstvo 
kulture lepoglavskim čipkaricama i 
dalje pomagati u promidžbi i komer- 
cijalizaciji čipke, Biškupić je podržao 
i nastojanja domaćina u osnivanju 
Eko-muzeja čipke i čipkarstva te ka- 
zao da bi time Lepoglava potvrdila 
svoju ozbiljnost po pitanju očuvanja 
i promidžbe vlastite tradicije. U Biš- 
kupićevoj pratnji bila je i ravnatelji- 
ca Muzeja krapinskih neandertalaca 
Goranka Horjan, koja je naglasila da 
čipka i ahati iz ugasla vulkana na Ka- 
menom vrhu čine Lepoglavu neza- 
obilaznom zagorskom turističkom 
destinacijom. 

- Razmatramo mogućnost da se 
u suradnji Muzeja krapinskih ne- 
andertalaca s Parkom prirode Med- 
vednica, Lepoglavom i Vindijom 
formira višednevna turistička ruta 
u čijem bi se sklopu organizirali i 


ka. 


W- 


Na 


Djelo ruku lepoglavskih čipkarica svrstano je među 


najdragocjenija globalna nematerijalna dobra 


obilasci spomenutih geoloških i pa- 
leontoloških lokaliteta. Ta bi ruta 
tijekom cijele godine povezivala Va- 
raždinsku, Krapinsku i Zagrebačku 
županiju. Gradnjom Muzeja čipke 
turističko-kulturna ponuda Zagorja 
bi se upotpunila i turistima dala ra- 
zlog više da dulje vrijeme borave u 
našemu kraju — izjavila je Goranka 


Foto: Arhiv TCIC 


Horjan. 

Tijekom boravka u Lepoglavi, 
ministar kulture Božo Biškupić ra- 
zgledao je Dom kulture i Gradsku 
knjižnicu za koju je resorno mi- 
nistarstvo lani izdvojilo 200.000 
kuna, a ponudio je i pomoć u po- 
punjavanju njena knjižnog fonda. 
(lj, mm) 


USAVRŠAVANJE U Lepoglavi je održana radionica prostoručne čipke 
Vještinu izrade zaboravljene čipke 


prve ,uhvatile“ lepoglavske čipkarice 


* Radionicu su organizirali Turističko društvo i Zadruga lepoglavske čipke 


U Lepoglavi je od 27. do 30. ruj- 
na održana radionica prostoručne 
čipke što ju je četiri dana vodila Ma- 
rianne Stang iz Njemačke, jedna od 
najboljih europskih stručnjakinja u 
području istraživanja, zaštite, restau- 
racije ikonzervacije čipki. Prostoruč- 
na čipka ili ,freehand lace“ naziv je, 
pojašnjavaju organizatori, za uže ili 
šire trakaste čipke geometrijskog ili 
stiliziranog cvjetnog uzorka. Izrađu- 
ju se pomoću jastuka, preplitanjem 
koncem što su namotani na manji 
broj batića, bez iscrtanog predloška i 
to tako da se ispleteni uzorak priba- 
dačama pričvršćuje samo uz vanjske 
rubove traka. 

Cilj radionice bilo je svladava- 


Radionicu je vodila Marianne Stang iz Njemačke 


nje umijeća izrade i rekonstrukcije 
najstarije, već zaboravljene vrste 
lepoglavske čipke. Voditeljice pro- 
jekta bile su dr. Tihana Petrović 
Leš s Etnološkog odjela Filozofskog 


FOTO: B. TEŽAK 
fakulteta u Zagrebu, kustosica Etno- 
grafskog muzeja u Zagrebu Nerina 
Eckhel i prof. Venija Bobnjarić-Vuč- 
ković iz Hrvatskog restauratorskog 
zavoda. U radionicu su se uključile i 


Lepoglavska čipka na festivalima u Pagu i Idriji 


Uoči glavnog rujanskog čip- 
karskog događanja u Lepoglavi, 
naša je čipka predstavljena na 
festivalima u Pagu i slovenskoj 
Idriji. Predstavljanju na paškom 
festivalu, uz lepoglavske čipka- 
rice, nazočio je gradonačelnik 
Marijan Škvarić. Tom je prili- 
kom dogovorena suradnja Paga 


DOBAR GLAS 


i Lepoglave na očuvanju paške i 
lepoglavske čipke kao dijela kul- 
turne baštine. 

Riječ je o čipkama s UNES- 
CO-ve liste nematerijalnih kul- 
turnih dobara za čije će se očuva- 
nje tražiti potpora Ministarstva 


kulture. Na čipkarskom festivalu 
u Idriji, uz predstavljanje lepo- 
glavske čipke, potpisan je spo- 
razum prijateljstva i suradnje 
između čipkarskih društava iz 
Idrije, Lepoglave i Splita. S oba 
festivala domaćinima su upuće- 
ni pozivi na gostovanje na lepo- 


glavskoj manifestaciji. (hk) 


Polaznice su svladavale već 
zaboravljeno umijeće izrade 
najstarijih lepoglavskih čipki 


lepoglavske čipkarice mlađe i starije 
generacije, konzervatorice tekstila i 
kustosice iz Muzeja za umjetnosti i 
obrt, Etnografskog muzeja, Odjela 
za tekstil Hrvatskog restauratorskog 
zavoda i Restauratorskog centra iz 
Ludbrega te iz Gradskog muzeja 
Varaždin. Nije bilo lako! Zaborav- 
ljenu vještinu prve su ,uhvatile“ 
lepoglavske čipkarice, dok su prvi 
radovi profesorica i kustosica završili 
— spetljano! 

Radionicu su organizirali 'Turi- 
stičko društvo i Zadruga lepoglavske 
čipke,a novčano su pomogli Ministar- 


stvo kulture i Grad Lepoglava. (ljr) 


Lepoglavska čipka na Pagu 


ZDRAVLJE 
EKG višnjičkoj 
ambulanti 


Da prehrambenim navikama i 
ponašanjem sami možemo utjecati 
na naše zdravlje, moglo se čuti na 
predavanju, koje su u ponedjeljak, 
21. lipnja, u Višnjici organizirali Or- 
dinacija opće medicine dr. Svjetlane 
Rajković, Grad Lepoglava i Osnovna 
Š 

škola Izidora Poljaka u Višnjici. Tema 
edavanja bila je ,Što odabrati: 
olest ili zdravlje?“, a održana je u 
išnjičkim školskim prostorima. 

O zdravom načinu prehrane 

i rizicima koje donosi nezdrava 
hrana, govorila je dr. Rajković te 
naglasila da se nezdravom hranom, 
izičnim ponašanjem i neaktivnošću 
povećavaju mogućnosti za razvoj 
šećerne bolesti i visokog krvnog 
laka. Na kraju predavanja, gra- 
donačelnik Marijan Škvarić je, u 

ime Grada Lepoglave, dr. Svjetlani 
Rajković uručio 16.000 kuna vrijedan 
EKG aparat. Nema sumnje u to da 

će vrijedna donacija biti iskorištena 
u najplemenitije svrhe, za potrebe 
pravodobnog dijagnosticiranja obo- 
jenja srca i krvožilnog sustava. (hk) 

luka Novak, rodom iz Lepoglave, 
krv je dala 39. put 


PRIKUPLJANJE KRVI 


Stjepan Andreić 
krv dao 83. put 


Gradsko društvo Crvenog križa 
Ivanec u suradnji sa aktivom dobro- 
voljnih darivatelja krvi iz Lepoglave 
organiziralo je 30. kolovoza akciju 
prikupljanja krvi od građana šireg 
lepoglavskog područja. Akcija je 
održana u restoranu Ivančica u Lepo- 
glavi, a provela ju je ekipa Transfuzi- 
ološke službe Opće bolnice Varaždin. 

Akciji su se odazvala 73 davatelja, 
a prikupljeno je 69 doza krvi za potre- 
be liječenja bolesnika Opće bolnice 
Varaždin. Rekorderi akcije bili su Stje- 
pan Andreić iz Lepoglavske Purge koji 
je krv dao 83 puta te Ivka Novak iz 
Bedenca i Jaga Držaić iz Kameničkog 
Podgorja s 39 dobrovoljih davanja. 
Prvi put krv je dalo šest građana.(hk) 


8 Lepeglavski 


SPOMENIK BRANITELJU Na Dan pobjede i Dan domovinske zahvalnosti u Višnjici je otkriven spo- 
menik poginulom branitelju Stjepanu Križancu 


lako bolesna, majka Marija 
otkrila bistu poginulog sina 


. Spomenikinovugrobnu kuću, kojeje lepoglavski gradski proračun financirao s pola milijuna kuna, 
blagoslovio je varaždinski biskup msgr. Josip Mrzljak 


SJECANJE Dan pobjede, 
domovinske zahvalnosti 
i hrvatskih branitelja 
Molitve i cvijeće 
za poginule 

U povodu Dana pobjede, dom 
vinske zahvalnosti i hrvatskih bra- 
nitelja, roditelji i rodbina poginulih 
branitelja, predstavnici braniteljskih 
udruga, Grada Lepoglave, Gradskog 
vijeća i političkih stranaka kod središ- 
njih križeva na gradskim grobljima 
u Lepoglavi, Kamenici i Višnjici 
položili su vijence i zapalili svijeće 
poginulim lepoglavskim vitezovima. 
Predstavnike grada predvodio je 
gradonačelnik Marijan Škvarić, koji se 
ujedno okupljenima obratio prigod- 
nim riječima i istaknuo obvezu svih 
nas da se klanjamo žrtvi poginulih, koji 
su za samostalnu Hrvatsku i život za 
slobodu položili svoje živote. Ujedno 
su se pomolili za pokoj duše poginulih 
lepoglavskih branitelja Marijana Mati- 
šića, Dragutina Godinića, Vinka Andri- 
janića, Josipa Štefanca, Marka Ledin- 
ščaka, Slavka Kosa, Dragutina Naglaša, 
Vladu Škaleca i Stjepana Križanca.(hk) 


1. memorijalni turnir 
Vlado Skalec, u čast 
poginulom branitelju 


U Muričevcu 
slavilo Jesenje 


U subotu, 21. kolovoza, na 
nogometnom igralištu u Muričevcu 
odigran je 1. memorijalni turnir 
u čast poginulog branitelja Vlade 
Škaleca iz Očure. Sudjelovalo je 
sedam ekipa s lepoglavskog područja 
te gostujuća momčad Đuro gradnje 
iz Jesenja. Ona je ujedno i slavodo- 
bitnik turnira, dok je drugo mjesto 
osvojila ekipa lepoglavskih Stringsa. 

- Grad Lepoglava donirao je 
5,000 kuna za gradnju objekta 
pokraj igrališta za potrebe presvla- 
čenja i odlaganja sportske opreme. 
Nešto nam je novaca ostalo od 
uplaćenih kotizacija za turnir, pa 
ćemo to utrošiti za završne radove 
na objektu. Zbilja smo iznenađeni i 
bojem prijavljenih ekipa i odazivom 
posjetitelja, što pokazuje da su ljudi 
prihvatili ovu inicijativu — izjavio je 
Ivan Galić iz organizacijskog odbora. 

Turnir će se održati i iduće godine, 
ali u drugom terminu, da se ne bi podu- 
dario s drugim sličnim turnirima.(mm) 

- Stjepan Križanec u Domovin- 
ski se rat uključio na samom njegovu 
početku. Bio je član 3. bojne Sedme 
gardijske brigade, bavio se minira- 
njem i razminiranjem. Poginuo je 
kad mu je bilo samo 20 godina, u 
noći kad je kod Bosanskog Grahova 
pomogao 142. brigadi koja je dan 
prije izgubila 27 boraca. Drugima 
je pomagao, a na žalost, te noći sebi 
nije mogao pomoći. Ovaj spomenik 
podigli smo u čast Stjepanu, ali i 
svim drugim višnjičkim braniteljima 
— kazao je brigadni general Hrvat- 
ske vojske Zdravko Jakop, inicijator 
gradnje spomen-obilježja poginu- 
lom branitelju, na velikoj svečanosti 
što je, u povodu otkrivanja spomeni- 
ka na Dan pobjede i Dan domovin- 
ske zahvalnosti održana u Višnjici. 

Velikom skupu pribivala je rod- 
bina poginulog Križanca, mnoštvo 
građana višnjičkoga kraja, vojnika, 
dočasnika i časnika 7. GBR, pred- 
stavnici braniteljskih udruga, župa- 
nijski i gradski dužnosnici, članovi 
lokalnih udruga i mjesnih odbora i 
mnogi drugi. Svečanosti se odazvao 


Brojnim okupljenima govorio je koordinator gradnje 


Spomenik pokojnog Stjepana otkrila je njegova majka Marija FOTO: B. TEŽAK 


i saborski zastupnik Mario Habek. 
Bistu poginulog sina, rad umjetnika 
Tomislava Kršnjavog, otkrila je nje- 
gova bolesna majka Marija. 

Poticaj za podizanje spomenika 
dala je Višnjička udruga mladih, a 
potporu su dali Grad Lepoglava, 
Ministarstvo branitelja, Varaždin- 
ska županija i Udruga 7. GBR Pume. 


Upućena je zahvala mještanima 


spomenika brigadni general Zdravko Jakop 


Zdravku Hrženjaku, Tomici Zgre- 
becu, Slavku Dukariću i Milanu 
Lončareku, te posebno gradonačel- 
niku i dogradonačelniku Lepoglave 
Marijanu Škvariću i Alojzu Gredelju, 
koji su puno pomogli u gradnji obi- 
lježja. Brojnom okupljenom narodu 
obratili su se i predsjednik Koordi- 
nacije braniteljskih udruga Ljudevit 
Cikač, gradonačelnik Škvarići župa- 


nijski izaslanik Zlatan Mošmondor. 
Obilježje je blagoslovio varaždinski 
biskup msgr. Josip Mrzljak. 

- Danas je dvostruki blagdan, 
Dan pobjede i blagdan Bogorodice 
Marije. Kako se ne sjetiti da su pri- 
je petnaest godina naši branitelji s 
krunicom oko vrata oslobađali do- 
movinu? Morali smo pobijedili, jer 
Hrvatska je tada imala dvije vojske. 
Jednu s topovima i puškama, a dru- 
gu — s krunicom i molitvom. Bile su 
to vojske branitelja i vojske molite- 
lja — slikovito je poručio varaždinski 
biskup. 

On je ujedno posvetio i obnov- 
ljenu grobnu kuću, koja je uređena 
u sklopu spomeničkog kompleksa. 
Ulaganje je financirano iz gradskog 
proračuna, a zajedno s uređenjem 
okoliša i prostora na kojemu stoji 
obilježje, stajalo je pola milijuna 
kuna. U čast otvaranja oglasila se 
vatrogasna sirena, iz kubura su za- 
pucali članovi Prve kubure iz Viš- 
njice, a uz učenicu Andreu Glavicu, 
prigodan program priredio je Ivica 


Pepelko.(ljr) 


Spomen-obilježje i novu grobnu kuću blagoslovio 
je biskup msgr. Josip Mrzljak 


Crtice iz kameničke prošlosti (2) 


Škola utemeljena “svevišnjom" odredbom cara Franje I. 


»Povodom svevišnje odredbe cara Franje I. 
utemeljena je u Kamenici kao župskom mje- 
stu, obćinska seoska škola u prosincu 1830; 
utemeljena je pako po varaždinskoj županiji. 
Takova škola bijaše razdijeljena u dva razre- 
da. Djeca obojega spola imala su za položiti 
dotičnu školu dvie, a najviše tri godine. Uš- 
kolovana bijahu osmom i devetom godinom. 
Nauk predavao se je na hrvatskom jeziku, i 
to: vjeronauk, čitanje, pisanje i četiri vrste 


prostoga računstva“ 


Zapis je to iz Spomenice Osnovne škole 


Ivana Rangera u Kamenici, koja ova godine 
bilježi 180. obljetnicu školstva. U početku 
je škola bila spojena sa župnim uredom, a 
mladež je podučavao kapelan Mikec koji je 
kasnije umro u Varaždinu, kao kanonik čaz- 
manskoga kaptola. Godine 1832. sagrađena 
je drvena školska zgrada, a prvi učitelj bio je 
seoski orguljaš Stančić. Naknada za njegov 
rad u početku je bila u naturi (mošt, žito, sije- 
no, predivo, drva), a samo djelomično se nje- 
gov rad naplaćivao srebrnim novcem iz seoske 


blagajne. Godine 1863. izgrađena je zidana 


školska zgrada koja je odjednom mogla pri- 
miti 80-tak učenika. 

Školu su polazila djeca iz Jerovca, Kuljev- 
čice, Bedenca, Žarovnice, Vrhovca, Crkovca, 
Podgorja i Kamenice. Jerovec, Kuljevčica i 
Bedenec dobila su 1879. zasebnu školu. Go- 
dine 1867. sazvana je Opća austrijska učitelj- 
ska skupština u Beču kojoj je nazočilo 9.500 
učitelja iz cijele Austro-Ugarske monarhije. 
»Ova je skupština isposlovala da se vrhovna 
bivša vlast crkve nad školom dokine“ 

Godine 1888., u ožujku i listopadu (a to 


Piše: Mirjana Posavec 


se ponovilo 1889. i 1890.), pala je velika koli- 
čina kiše, ,tako da se ni stari ne sjećaju tolike 
vode. Oko sela su njive i livade izgledale kao 
kakova jezera, samo što su se stabla vidla. Tom 
prigodom bijaše školski vrt sasvim poharan i 
uništen. 

U proljeće godine 1887./88. mnogo je 
učenika tadašnje škole umrlo zbog pojave ka- 
šlja hripavca. U zimi 1889. na 1890. vladala je 
vrućica — influenca od kojegje bolovalo mno- 
go naroda ,ali srećom ta prolazna bolest nije 
mnogo žrtava potražila: 


Pokraj Doma kulture aktiviran je ,vulkan“ 


- Šteta što je loše vrijeme pokva- 
rilo erupciju malog vulkana što su ga 
aktivisti Bojan Migač i Marko Ježek 
izradili pokraj Doma kulture u Lepo- 
glavi! Ipak, vulkan se dobro dimio, 
okupilo se i mnogo djece i odraslih, a 
maketa je dobro poslužila da im obja- 
snimo način na koji je prije 22 miliju- 
na godina ,radio“ vulkan u obližnjoj 
Gaveznici-Kamenom vrhu — kazao 
je Damir Vrtar, predsjednik Udruge 
»Lepoglavski ahat“. Aktiviranje vul- 
kana u srijedu je, 22. rujna, bilo tek 
prvo u nizu događanja što su u Lepo- 
glavi održane u povodu Noći istraži- 
vača 2010., manifestacije koja je, kao 


dio istoimenog europskog projekta, u 
Hrvatskoj održana prvi put. 

Pod motom ,Istražujmo, otkrivaj- 
mo i družimo se sa znanošću“, Noć 
istraživača istodobno je održana u pet 
gradova — Zagrebu, Lepoglavi, Kore- 
nici, Starigradu-Paklenici i na Rabu, 
S ciljem promicanja znanosti i istraži- 
vačke djelatnosti. Poznato je, naime, 
da znanstvenika i istraživača u Europi 
nema dovoljno, pa je manifestacija 
zamišljena da popularnim projektima 
potakne mlade i u manjima gradovi- 
ma da znanstvenu profesiju odaberu 
kao svoj životni poziv. Uvrštenje Le- 
poglave među pet sredina u Hrvatskoj, 


kojima je pripala pionirska čast da 
budu domaćini toga projekta, veliko 
je priznanje našemu gradu i znak da su 
stručne ustanove prepoznale i pravilno 
vrednovale brojne aktivnosti koje se u 
Lepoglavi provode na popularizaciji 
znanosti među djecom i mladima. 

A prepoznali su to i županijski 
čelnici, župan Predrag Štromar i 
dožupan Milan Pavleković, koji su 
također došli tom prilikom u Lepo- 
glavu te se sa svojim domaćinima na 
čelu s gradonačelnikom Marijanom 
Škvarićem pridružili programu. 

A program, koji je u nastavku 
vodila ravnateljica županijske Javne 


FOTO: B. TEŽAK 


Izloženo je petnaest fotografija, koje ostaju u trajnom fundusu Doma kultre 


PRVI PUT U HRVATSKOJ Noć istraživača kao poticaj mladima da se posvete poslu istraživača 

Simulacijom erupcije djeci dočarali 
4 ee & 
nekadašnji vulkan u Lepoglavi 


. Uvrstenje Lepoglave među pet sredina u Hrvatskoj, kojima je pripala pionirska čast da budu domaćini, veliko je priznanje 


ustanove za upravljanje zaštićenim 
dijelovima prirode Alenka Car, na- 
stavljen je otvaranjem izložbe Okusi 
znanosti. U Domu kulture tim je po- 
vodom izloženo petnaest fotografija 
s tematikom svemira, geologije, bio- 
logije i drugih znanstvenih motiva. 
Fotografije su poklon organizatora 
i ostaju u trajnom fundusu Doma 
kulture. Organiziran je i rad dječjih 
radionica u EU-kutiću, prikazani 
su obrazovno-znanstveni filmovi, a 
umirovljeni djelatnik Hrvatskog ge- 
ološkog instituta dr. sc. Antun Šimu- 
nić zanimljivo je predavao o temi ,,S 
ruksakom i čekićem kroz život“. 


Vrlo zanimljivo bilo je i na večer- 
njim predavanjima, gdje je znanstve- 
nica Sabina Strmić-Palinkaš iznosila 
crtice iz života znanstvenice i pričala 
što se u obitelji događa kad mama tra- 
ži zlato. Simpatije publike osvojio je i 
Ernest Meštrović, član Plivina tima za 
razvoj Sumameda, koji je odao tajnu 
zašto je Sumamedov sirup — gorak. 

Noći istraživača odazvala su se 
djeca iz škola u Lepoglavi, Višnjici 
i Kamenici, koje je oduševio svijet 
znanosti s nove perspektive. Pro- 
gram su organizirali Udruga Lepo- 
glavski ahat i Turistički kulturno-in- 
formativni centar u Lepoglavi. (ljr) 


KAMPUS Pripreme za projekt uređenja studentskog kampusa u Kamenici 


Sveučilišno selo u Kamenici 


. Boravakukampusustudentima će bitiprilika da steknu praktična znanja 


Učiteljski fakultet Sveučilišta u 
Zagrebu u suradnji s Varaždinskom 
županijom i Gradom Lepoglavom 
postupno kreće u realizaciju pro- 
jekta Sveučilišnog sela u Kamenici. 
Riječ je o kampusu za studente, u 
kojemu će budući učitelji od do- 
maćeg stanovništva i učenika, koji 
od najmanjih nogu njeguju umijeće 
izrade predmeta od rogoza, moći 
steći praktično znanje za studij za- 
drugarstva. Usto, bit će to i prilika 
da se studenti na terenu upoznaju s 
uvjetima života i rada u maloj sredi- 
ni, koja pati od depopulacije. 

Rečeno je to na radnom sastanku 
u Kamenici, na kojemu je dekan za- 
grebačkog Učiteljskog fakulteta prof. 
dr. Vladimir Šimović s članovima svo- 
ga Dekanskoga kolegija domaćinima 
iz Varaždinske županije s dožupanom 
Milanom Pavlekovićem i lepoglav- 
skim gradskim vodstvom na čelu s 


gradonačelnikom Škvarićem potvr- 
dio da projekt kreće. Kampus će se 
urediti u dva objekta, staroj školskoj 
zgradi i drvenoj kući, što ih je za te 
svrhe Osnovna škola Ivana Rangera u 
Kamenici prije dvije godine darovala 
Učiteljskom fakultetu. 

- Unatoč recesiji, ilemo u uređe- 
nje kampusa. U početku ćemo ure- 
diti drvenu kuću s deset spavaonica 
za studente i s uredima za profesore. 
Za prvi korak spremni smo izdvojiti 
500.000 kuna — izjavio je prof. dr. 
Vladimir Šimović. Pomoć su najavili 
i predstavnici Varaždinske župani- 
je i Grada Lepoglave, to više što bi 
se uređenjem kampusa u Kamenici 
otvorile nove mogućnosti razvitka 
toga kraja pod Ravnom gorom. 

- Uz pomoć sponzora i partnera, 
naš fakultet bi prostore adaptirao 
i uredio ih za potrebe održavanje 
kolegija učeničkog zadrugarstva, to 


više što na našem fakultetu postoji 
novi poslijediplomski studij zadru- 
garstva — kazao je prof. dr. Šimović. 

Studenti će moći dolaziti na jed- 
nodnevnu ili vikend terensku nasta- 
vu, na specijalizirane semestarske 
programe i seminare, a razmišlja sei 
o razmjeni studenata, to više što već 
više godina funkcionira suradnja do- 
maćina s Gradišćanskim Hrvatima 
u Austriji. Budući da smještajni ka- 
paciteti već postoje u Planinarskom 
domu na Ravnoj gori, razvojna šansa 
kameničkog kraja vidi se i u organi- 
zaciji programa škole u prirodi. O 
važnosti projekta Sveučilišnog sela 
za dalje osposobljavanje učitelja i 
cjelovit pedagoški rad u Varaždin- 
skoj županiji s gostima iz Zagreba u 
Kamenici su razgovarali i varaždin- 
ski dožupan Pavleković i Miroslav 
Huđek, županijski pročelnik za pro- 
svjetu i kulturu.(ljr) 


Studenti umijeće izrade logožara svladavaju od učenika 

Goste je pozdravila ravnateljica Marija Rodek 

Djeca buduće učitelje 
podučavaju i vještini izrade 
predmeta od slame 

EUROPSKE ČIPKE U LEPOGLAVI U našem je gradu od 16. do 19. rujna održan 14. međunarodni festival čipke 


Još traju dobri odjeci 14. među- 
narodnog festivala čipke, kojemu je 
naš grad domaćin bio od 16. do 19. 
rujna. Ove godine festival je prošao 
u naglašavanju nove kvalitete, a to je 
status nematerijalne svjetske kultur- 
ne baštine, koje je lepoglavskoj čipki 
dodijelio UNESCO. Visoko je to i 
značajno priznanje našoj rukotvori- 
ni, pastogaine čudi što se svečanosti 
otvaranja, priređenoj u četvrtak, 19. 
rujna, odazvao iznimno velik broj 
predstavnika ministarstava te drugih 
uglednih institucija i ustanova. 

Na svečanosti otvaranja goste je, 
u ime građana Lepoglave, pozdravio 
gradonačelnik Marijan Škvarić: 

- Lepoglavsko čipkarstvo ovdaš- 
nje žene njeguju od 1399. godine, 
kada su čipku u Lepoglavu donijeli 
pavlini. Zahvaljujući generacijama 
žena, koje su umijeće njene izrade 
kroz povijest uporno prenosile s ko- 
ljena na koljeno, ali i novčanim po- 
ticajima za naobrazbu žena u školi 
čipke, za usavršavanje njene izrade, 
za rad Čipkarskog društva te za rano 
učenje izrade ,špica“ u školi, čip- 
ka je postala sinonim lepoglavskog 
kulturnog identiteta — naglasio je 
Škvarić. 

Brojni uglednici iz političkog i 
kulturnog života tom su prilikom 
lepoglavskim, paškim i hvarskim 
čipkaricama čestitali na uvrštenju 
njihova umijeća na UNESCO-ovu 
listu nematerijalne baštine, naglasiv- 
ši da su u svijetu takva priznanja ri- 


Gostujuće čipke u Lepoglavi 
jetka. Među njima bila je i izaslanica 
ministra kulture Blanda Matica. 

- Nakon duge procedure vezane 
uz kandidiranje, bilo mi je neizmjer- 
no drago kad sam na pozivnici vidje- 
la da se festival održava pod pokro- 
viteljstvom UNESCO-ova Ureda 
za Hrvatsku i da nosi logo njegova 
središnjeg ureda u Parizu — rekla je 

Čipkarica 
Blanda Matica. 

- Uvrštavanje čipke na UN-ovu 
listu velika je stvar, ta više što su ta- 
kva priznanja u svijetu vrlo rijetka. 
Nematerijalna baština je specifična, 
treba je njegovati iz generacije u ge- 
neraciju, a ovdje je ta njega trajala 
600 godina - poručio je, uz čestitke, 


predsjednik HNS-a Radimir Čačić. 


Lepoglavske špice povezale 
hrvatsku i europsku - 
čipkarsku kulturu 

Izaslanica ministra kulture 
Blanda Matica: Bilo mi je 
neizmjerno drago kad sam 
na pozivnici vidjela da festi- 
val nosi logo UNESCO-ova 
središnjeg Ureda u Parizu 


we“ a 


Škvarić: Čipka je postala sinonim lepoglavskog kulturnog identiteta 


Otvarajući festival, varaždinski 
župan Predrag Štromar, izaslanik 
pokrovitelja, predsjednika Republi- 
ke dr. Ive Josipovića, izrazio je nadu 
da će to priznanje biti poticaj razvit- 
ku čipkarstva kao gospodarskog po- 
tencijala ovoga kraja. 

Festival je otvoren podizanjem 
festivalske zastave i raskošnim va- 
trometom, a program na otvaranju 
izveli su Limena glazba, Puhački an- 
sambl i Tamburaški orkestar Biseri 
iz Kamenice. Ugledne goste dočeka- 
li su članovi Ivanečke rudarske čete. 


Ljepota čipkarske baštine 

Brojne izložbe nacionalnih po- 
vijesnih čipki, čiji su raskoš, luksuz i 
skupoća znalce ostavili bez daha, po- 
kazale su da je festival povezao europ- 
ske kulture s čipkarskom tradicijom. 


Ugledni gosti 


Među brojnim uglednicima 
koji su došli na otvaranje Festi- 
vala čipke bila je i Vesna Pusić, 
predsjednica Nacionalnog odbo- 
ra za praćenje pregovora o ulasku 
Hrvatske u EU, saborski zastupnik 
Zlatko Koračević, izaslanica mini- 
stra turizma Manda Horvat, rav- 
natelj Uprave za zatvorski sustav 
Branko Peran, varaždinski dožu- 
pani Blanka Glavica-Ječmenica i 
Milan Pavleković, predsjednica 
Skupštine Varaždinske županije 
Dubravka  Biberdžić, varaždin- 
ski biskup msgr. Josip Mrzljak, 
brigadni general Zdravko Jakop, 
načelnici i gradonačelnici susjed- 
nih i gostujućih gradova i općina 
i mnogi drugi. 


Podizanje festivalske zastave 


Dok su za većinu posjetitelja hit bile 
španjolske čipke iz Muzeja Castille i 
Leona u Valladolidu i Tordesillasu, 
koji su nastupili s bogatom zbirkom 
ženskih čipkanih obrednih pokrivala 
za glavu (mantilla), poznavatelje je 
oduševila flandrijska čipka, izrađena 
tehnikama 19. stoljeća. stoljeću. 
Lepoglava je, dakako, svojim ba- 
roknim čipkama velikih dimenzija 
i ove godine dominirala festivalom, 
a u promidžbi domaćih čipki pred- 
njačili su i Muzej za umjetnost i obrt 
te Ernografski muzej iz Zagreba. 
Raskošne paške, hvarske, svetomar- 
ske, sikirevačke i ozaljske čipke, ali 
i slovenske čipke iz Idrije i Žirija, 
mađarske halaszi čipke te neobične 
estonske rukotvorine pokazale su 
značaj čipke kao dijela europske kul- 
turne baštine i poveznice europskih 
kultura. Najveću pažnju ženskog di- 


jela publike privukla je čipkana halji- 


FOTO: B. TEŽAK 


na, luksuzan proizvod zagrebačkog 
modnog dizajnera Borisa Pavlina. 


Pjesma, stari zanati, 
tambure, gulaš... 

Festival je zatvoren bogatim pro- 
gramom u nedjelju, 19. rujna. lako 
su njegov ugodaj dobrim dijelom po- 
kvarili kiša i prohladno vrijeme, orga- 
nizatori su uspjeli odraditi sve stručne 
skupove, predavanja i radionice, pa se 
nakon četiri dana svoga trajanja festi- 
val svakako potvrdio kao mjesto pro- 
žimanja europskih čipkarskih kultura. 

Čipkarski festival Lepoglava je 
iskoristila i za prikaz i promidžbu 
svojih drugih turističkih i gospodar- 
skih potencijala. Mnogi od njih mo- 
gli su se vidjeti u nedjelju, zadnjeg 
festivalskog dana, na Sajmu tradi- 
cijskog rukotvorstva i starih zanata. 
Četrnaesti festival završen je velikim 
mimohodom svih njegovih sudioni- 

Puhači su nosili glazbeni dio popratnog programa Festivala čipke 


id 2 A 
Za gradonačelnikov gulaš stajalo se u redu 


ka ulicama Lepoglave. Čipkaricama 
iz Španjolske, Mađarske, Slovenije, 
Estonije, Belgije i cijele Hrvatske u 
mimohodu su se pridružili i Limena 
glazba, mažoretkinje, prerušeni ,pa- 
vlini“, te KUD-ovi iz Lepoglave, Go- 
lubovca, Veržeja, Pečuha, Nedelišća, 


Kamenice i Bednje. U programu su 
sudjelovali i sastavi Lepoglavski kaj i 
El Combo. A najsladi na kraju ipak 
je bio poznati gradonačelnikov gu- 
laš, kojim je, već tradicionalno, sve 
posjetitelje počastio gradonačelnik 


Marijan Škvarić. (ljr) 


Bogat popratni 
program 


Uz izložbe čipki, posjetite- 
ljima je kroz četiri festivalska 
dana bio ponuđen bogat 
popratni program. Mogli su 
razgledati ponudu Sajma 
rukotvorstva, a Udruga Lepo- 
glavski pušlek prikazala im je 
svakodnevicu tradicijske obitelji 
i narodne nošnje. Prof. Marija 
Mirković, ponajbolji poznavatelj 
Rangerova slikarskog opusa, 

u povodu 310. obljetnice 
rođenja najpoznatijeg fresko- 
slikara-pavlina, predavala je o 
njegovoj slikarskoj ostavštini. 
Održana su i predavanja 0 
estonskim i belgijskim čipkama. 

Hit je bila Bednjanska svadba, 
što ju je u sklopu festivalskog 
programa, nakon niza godina, 
izveo KUD Franjo Sert iz Bednje. 
Nastupili su i Puhački ansambl 
Pavlini iz Lepoglave, klapa Sol iz 
Paga, Ansambl Flores te Nano 
Prša uz pratnju glazbenog sa- 
stava Enigma. Poseban program 
priredila su djeca iz lepoglav- 
skih osnovnih škola i Dječjeg 
vrtića, a nastupio je 1. orkestar 
gitara Osnovne glazbene škole 
Ladislav Šaban iz Ivanca.(ljr) 

Izaslanstvo Lepoglave primio je predsjednik RH dr. Ivo Josipović 

zadivila ljepota 
lepoglavskih špica 


Kako bi za najveću čipkarsku 
manifestaciju u ovom dijelu Europe 
zainteresirali što širi krug potenci- 
jalnih posjetitelja, Grad Lepoglava, 
Turistička zajednica Sjeverno zagor- 
je i Turističko društvo Lepoglava u 
subotu su, 4. rujna, festivalski pro- 
gram predstavili na zagrebačkom 
Jelačić placu. 

Uz mnoštvo letaka, brošura i 
raznih propagandnih materijala, 
domaćini su Zagrepčane za dolazak 
u Lepoglavu animirali predstavlja- 


njem izrade čipki, koncertom Lime- 
ne glazbe i glazbenog sastava Žar iz 
Žarovnice. 

Brojnim posjetiteljima, koje je 
privukla šarena ponuda štandova, 
pokazali su i zbirku ahata, razne 
proizvode starih zanata te ih poča- 
stili domaćim delicijama i vinima. 
Dakako, u središtu pozornosti bile 
su lepoglavske ,špice“, čiju izradu 
su demonstrirale članice Zadruge 
lepoglavske čipke i Čipkarskog 


društva Danice Brossler, a sim- 


Čipka u srcu Zagreba 


patije posjetitelja pobudile su i 
članice školske čipkarske zadru- 
ge Osnovne škole Ante Starče- 
vića. U promicanje svoga grada 
i njegove ponude uključio se i 
gradonačelnik Marijan Škvarić s 
cijelim timom suradnika. 
Izaslanstvo Grada Lepoglave 
prethodno je pozivnicu za festi- 
val uručilo i njegovu pokrovite- 
lju, predsjedniku Republike dr. 
Ivi Josipoviću. Slijedeći primjer 
svoga prethodnika, koji je bio 
pokrovitelj većine dosadašnjih 
festivala, i predsjednik Josipo- 
vić svoj je ugled i autoritet od- 
lučio staviti u službu promidžbe 
rukotvorine, koju je UNESCO 
proglasio remek-djelom nema- 
terijalne baštine čovječanstva. 


(ljr) 


Nije čipka svaki dan u hrvatskoj prijestolnici 

Veselje kod klijeti Petra 
Heheta u Travnjacima 


OBIČAJI Udruga vinara 
i voćara Klopotec 
obilježila Bartolovo 


Klopotec 
za ptice, a 
vinogradarima 
— fina kapljica 

U petak, 27. kolovoza, veselje 
kod klijeti Petra Heheta u Travnjaci- 
ma! Okupili su se kod njega članovi 
Udruge vinogradara, vinara i voćara 
Klopotec, kako bi u pogon pustili 
klopoteca, da tjera nasrtljive i žedne 
ptice što su oko bacile na grožđe, 
koje se počelo rumeniti i dozrijevati. 

- Budući da se zbog toga što je 
Bartolovo palo na radni dan, u uto- 
rak, nismo uspjeli okupiti u većem 
broju, odlučili smo pokrenuti klopo- 
teca nekoliko dana kasnije, kako bi 
svi zajedno obilježili ovu zaboravlje- 
nu tradiciju — objasnio je predsjed- 
nik udruge Tonko Županić. | dok je 
klepetavac halabučio u vinogradu, 
okupljeni podrumari prisjetili su se 
starih navada, porazgovarali o tome 
kak gorice budu rodile te se prove- 
selili uz pjesmu i dobru kapljicu. 

Inače, Udruga ,Klopotec“ osno- 
vana je u studenome prošle godine 
u Kamenici, a danas broji oko 150 
članova. Cilj udruge je prvenstveno 
podizanje kvalitete u proizvodnji 
grožđa, vina i voća usvajanjem 
novih tehnologija, razmjenom 
znanja i iskustava te promidžbom 
proizvoda svojih članova.(mm,ljr) 


BARTOLOVO Stotine vjernika i hodočasnika proslavile su sp 


župe Kamenica 


Prečasni 
Slavko Gabud 


Tradicionalnom procesijom ulica- 
ma Kamenice, u koju su se u utorak, 
24. kolovoza, uključili policajci, mje- 
sni vatrogasci, kuburaši i lovci, lepo- 
glavske mažoretkinje, limena glazba 
i brojni župljani, u kameničkoj župi 
počelo je središnje slavlje u čast njena 
zaštitnika, sv. Bartola apostola. Uoči 
mise položeno je cvijeće na spomen- 
obilježje poginulim braniteljima što 
je podignuto u centru naselja, a vjer- 
nici su molili za sve poginule i druge 
stradalnike Domovinskog rata. 


as 


reč, S. Ga 


bud u Kamenici je služio zlatnu misu 


1 a. JE - Ko 
U procesiju su se uključili predstavnici svih mjesnih udruga i brojni vjernici 


O 

Misno slavlje nastavljeno je u žu- 
pnoj crkvi sv. Bartola apostola, koju 
je uz asistenciju domaćeg župnika 
vič. Dragutina Joča i brojnih sve- 
ćenika iz okolnih župa, predvodio 
prečasni Slavko Gabud. Zlatnom 
misom on je ujedno proslavio 50 go- 
dina svećeništva. 

U poslijepodnevnim satima na 
igralištu u Kamenici odigrana je i 
tradicionalna nogometna utakmi- 
ca između policajaca i svećenika. 
(mm) 


iLepegi 


omendan sv. Bartola apostola, patrona 


spre 


Lepoglavske mažoretkinje u Kamenici 

Mlada misa Danijela Hercega iz Višnjice 


Grad mu poklonio misnicu 
ukrašenu lepoglavskom čipkom 


što ju je na otvorenom, ispred župne 
crkve Pohođenja Blažene Djevice 
Marije u Višnjici predvodio mla- 
domisnik Danijel Herceg, vjernici 
višnjičke župe i cijelog lepoglavskog 
kraja u nedjelju su, 18. srpnja, izrazi- 
li poštovanje mladom svećeniku koji 
je ponikao u njihovoj sredini. Po 
običaju, mladomisnik je u procesiji 
do crkve stigao iz roditeljskog doma, 
u pratnji rodbine, brojnih svećenika 
i članova mjesnih udruga. 

Na misnom slavlju uputio je izra- 
ze zahvalnosti roditeljima koji su ga 


Gradonačelnik Škvarić mladomisniku 
je poklonio misnicu ukrašenu 
lepoglavskom čipkom _FoTo:B. TEŽAK 
podigli te svima koji su mu tijekom 
školovanja pomagali da ustraje u na- 
umu da postane svećenik. Tijekom 
euharistijskog slavlja, Danijelu je 


a ime svih građana Lepoglave, Ma- 
rijan Škvarić darovao mu je misnicu 
ukrašenu lepoglavskom čipkom što 
su je izradile časne sestre uršulinke, 
poželjevši mu pritom uspjeh u obav- 
ljanju svećeničkog poziva. Mladi 
svećenik potom je otišao službovati 
u Pitomaču, na mjesto vikara u župi 
sv. Vida. Tamo će ostati još oko godi- 
nu dana, a potom će mu varaždinski 
biskup msgr. Josip Mrzljak dodijeliti 
vlastitu župu. 

- Prirodno je da želim biti što bliže 
domu, međutim, svećenički poziv je 


Mladi svećenik velika je radost za cijelu Crkvu i župsku zajednicu 


takav. Kamo me pošalju, tamo idem. 
Od malih nogu bio sam blizu oltara, 
ministrirao sam do osmog razreda i 
zavolio svećenički poziv. Od početka 
sam znao što želim biti i da je to ono 
pravo — ispričao je Danijel, koji je če- 
tvrti svećenik u obitelji Herceg. 
Nakon završene Klasične gi- 
mnazije, studirao je na Katoličkom 
bogoslovnom fakultetu, a završni is- 


pit položio je s odličnim uspjehom. 
Praksu je obavljao u Pitomači, a da- 
kovački praktikum u Brckovljanima 
u Zagrebačkoj nadbiskupiji. Mladi 
svećenik velika je radost za cijelu Cr- 
kvu i župsku zajednicu, to više što je 
Danijel Herceg tek treći svećenik što 
je u posljednjih desetak godina zare- 
den u trima župama lepoglavskog 


kraja (ljr) 


Lepo 
VATROGASNI JUBILEJ Sedamdeset godina Dobrovoljnog vatrogasnog društva Kamenice 


U svakoj kameničkoj kući 
barem je jedan vatrogasac 


. Kamenički vatrogasci imaju dvije neostvarene želje - novu cisternu i vatrogasni dom 
- Od daleke predratne 1940. godi- 


ne, kada je mjesno Dobrovoljno va- 
trogasno društvo u Kamenici osno- 
vano na poticaj Valenta Čanžara, 
Ivana i Tome Rodeka, prošlo je točno 
sedam desetljeća. Unatoč mnogim 
teškoćama i nedaćama, DVD je svih 
tih godina neprestano radio, gasio 
požare, spašavao ljude i njihovu imo- 
vinu. Danas ima 126 članova, od toga 
24 operativna vatrogasca i 40 djece i 
mladih, koji svi zajedno sudjeluju u 
svim kulturnim, sportskim, vjerskim 
i drugim događanjima u Kamenici. 

To je, među ostalim, na proslavi 
visokog kameničkog vatrogasnog 
jubileja, kazao predsjednik DVD-a 
Kamenice Stjepan Vresk te dodao da 
vatrogasci imaju dvije želje - novu 
cisternu i novi dom. 

Proslavi DVD-a Kamenice pri- 
družili su se i članovi brojnih susjed- 
nih društava. Nakon okupljanja kod 


vatrogasnog doma, stotinjak vatro- 


S vatrogasnih ljestava JVP-a 
Varaždin mogla se razgledati 
panorama kameničkog rkaja 


gasaca je, uz pratnju Limene glazbe 
iz Lepoglave, u mimohodu došlo 
na školsko igralište, gdje je održana 


Vatrogasni običaji 


središnja svečanost. Vatrogascima 
su obljetnicu čestitali predsjednik 
Gradskog vijeća Zorislav Rodek, 
predsjednik Vatrogasne zajednice 
Lepoglave Petar Županić i izaslanik 
Župana Zlatan Mošmondor. Dožu- 
pan Milan Pavleković vatrogascima 
je poklonio pet radnih odora. 

U povodu jubileja, DVD je obja- 
vio i knjigu naslovljenu Sedamdeset 
godina aktivnosti, a Javna vatroga- 
sna postrojba iz Varaždina prikazala 
je svoju opremu. Hit su bile auto-lje- 
stve od 50 metara, s kojih se mogla 
razgledati panorama okolice. (ljr) 

Vatrogascima je visoku obljetnicu čestitao predsjednik Gradskog vijeća Zorislav Rodek 


Tko im može odoljeti! 


JUBILEJI Obilježena je 
četrnaesta godišnjica 
Dječjeg vrtića Lepoglava 


Klinci i klinceze 
pjesmom i plesom 
proslavili Dan vrtića 


lako organizirana briga o djeci 
predškolskog uzrasta u Lepoglavi 
traje gotovo pola stoljeća, Dječji 
vrtić Lepoglava svojih je prvih, 
samostalnih, četrnaest godina, 
proslavio u četvrtak, 17. lipnja. 
Dakako, najveselija i najrazdraganija 
bila su dječica, koja su svom vrtiću 
za rođendan poklonila stihove, 
pjesme, scenske igre i ples. 

Manja skupina izvela je zanimlji- 
vu pokretnu igru s pjevanjem Medo 
bere jagode i pjesmu s pokretima 
Kad si sretan. Srednja skupina 
poklonila je vrtiću splet pjesama o 
zeki, a stariji klinci izveli su scensku 
igru Ogledalce. Uz prigodne stihove 
i poruku za predškolce, program 
su zaokružili pjesmom Genijalci. 
Predškolska skupina odrecitirala 
je niz stihova i izvela Snjeguljicu 
i sedam patuljaka, a program je 


završio zajedničkim Kiki dancom. 
Sudeći po odazivu, mali- 

šani Dječjeg vrtića Lepoglava 

znaju kako raznježiti srca 

roditelja i rodbine.(hk) 


OBLJETNICA Odred izviđača Lepoglave obilježio 55. obljetnicu svoga rada 


Izviđački život - uspomena koja traje 
* U Akciji 55 izvidačkih godina sudjelovalo više od 250 izvidaća iz cijele Hrvatske 


U sklopu zabavno-turi- 
stičke manifestacije Lepo- 
glavski dani, Odred izviđača 
Lepoglave proslavio je 55. 


je otvorio gradonačelnik Ma- 
rijan Škvarić, naglasivši da je 
ona potvrda neprekidne ak- 
tivnosti naših izviđača. 


obljetnicu svoga kontinuira- godina, kojoj su, uz domaće 
nog rada. Na košarkaškom te- 
renu iza Doma kulture otvo- 


rena je Akcija 55 izviđačkih 


izvidače, nazočili i gosti iz Za- 
greba, Koprivnice, Varaždina, 
Ludbrega i Bjelovara. Akciju 


u 


Odred izviđača Lepoglava Izviđački život pun je avantura i doživljaja 


Proslavi 55. obljetnice rada lepoglavskih izviđača pridružili su se brojni kolege iz cijele Hrvatske 


je pod nazivom Rade Končar 
osnovan još 1955. godine, kao 
jedna od prvih izviđačkih jedi- 
nica u našem kraju i u Hrvat- 
skoj. Otada je kroz odred proš- 
lo više od 4.000 članova, na 
čije je živote izviđaštvo ostavi- 
lo neizbrisive uspomene. Oni 
su pak svoje tragove u Odredu 
ostavili nebrojenim priznanji- 
ma i odličjima za primjeran 
rad i postignute rezultate na 


stotinama akcija i natjecanja. 
Članovi Odreda zaslužni su za 
bogatu tradiciju organiziranja 
izleta, akcija, zimovanja i logo- 
rovanja, ne samo za izviđače, 
već i za ostalu djecu i mlade s 
našeg područja. Danas Odred 
izviđača Lepoglava ima 65 čla- 
nova i jedina je aktivna jedini- 
ca takve vrste u širemu kraju. 
Član je Saveza izviđača Hrvat- 
ske, a time i Svjetske skautske 


organizacije, koja ima više od 
28 milijuna članova u skoro 
svim zemljama svijeta. 

Nakon obraćanja do- 
predsjednika Saveza izviđača 
Hrvatske Marijana Rešetića, 
izviđači su se podijelili u gru- 
pe i krenuli na istraživanje za 
sve uzraste, od poletaraca, do 
izviđača i istraživača. Brđani 
su uživali u raznim kulturno 
zabavnim aktivnostima. (hk) 

JAZZ Održan Ljetni 
jazz festival 


Mladi pokazali 


potencijal 


Od 28. do 31. srpnja u lepoglav- 
skom Domu kulture održan je 6. 
međunarodni jazz festival. Organi- 
zirala ga je Glazbena mladež Lepo- 
glave, a održavanje te jedinstvene 
glazbene manifestacije Grad je 
financirao s 50.000 kuna. Pohvalno 
je što je gradsko vodstvo, i unatoč 
teškim gospodarskim vremenima, 
uspjelo izdvojiti značajna sredstva i 
osigurati kontinuitet tog vrijednog 
glazbenog happeninga. Valja na- 
glasiti da festival, koji je u stručnim 
glazbenim Ma ba visoke 
ocjene, osmišljavaju mladi glazbe- 
nici Vjeran Ježek i Jurica Rukljić. 
Četiri dana festivala pretvorili 
su Lepoglavu u destinaciju ljubitelja 
ove vrste glazbe. Poznati, ali i 
mladi talentirani džezisti, renomi- 
rani, ali i oni koji se tek probijaju 
na domaćoj i međunarodnoj 
jazz sceni te kvalitetna izvedba, 
najveće su odlike ovoga festivala. 

U ugodnoj i intimnoj atmos- 
eri, ali uz staru boljku, skromnu 
posjećenost koja je ionako bila 
očekivana, na pozornici su se 
izmjenjivali Lovro Ravbar kvartet, 
Zagreb jazz portret, \Maveform i 
dvadesetak polaznika seminara 
koji su i zatvorili četverodnevno 
druženje prožeto jazz ritmovima. 

H. Kovač 

GLAZBA Prof. M. 
Pintar o kompozitoru 


Predavanje o 
G. Mahleru 


U povodu obilježavanja 150. 
obljetnice rođenja poznatog austrij- 
skog skladatelja Gustava Mahlera, 
prof. Marijana Pintar, muzikologinja 
zaposlena u Leksikografskom zavodu 
iroslava Krleže u Zagrebu, u lepo- 
glavskom Domu kulture održala je 
predavanje o Mahleru. Predavanje j 
organizirao Austrijski kulturni forum, 
kao jednu od niza manifestacija ko- 
jima ove godine obilježava jubilarnu 
obljetnicu Mahlerova rođenja. 

Budući da je prof. Pintar rodom iz 
Lepoglave, ne čudi da se predavanju 
odazvao velik broj građana, koji su 
s interesom pratili njeno zanimljivo 
izlaganj e 0 glazbeniku, popraćeno 
nizom glazbenih primjera iz Mahle- 
rova opusa. Prethodno je održana 
i dječja likovna radionica ,Mali 
ahlerei“, koju je vodila Jelena Dabić 
iz Austrijskog kulturnog centra.(ljr) 


[g>] 


Lepe 


ARHEOLOGIJA U Višnjici je otvorena izložba nalaza iz kamenog, brončanog i željeznog doba 


U okolici Višnjice 
živjeli u kamenom, 


brončanomi L 


* Autor izložbe je publicist i povjesničar Danijel Šantalab 


Polirane i brušene sjekire, kame- 
ni batovi i dlijeta različitih tipova i 
veličina iz mlađeg kamenog doba, 
rijedak primjerak amuleta radi za- 
štite od strahova i nepogoda te razni 
alati i motike, samo su dio bogate 
arheološke izložbe što je u četvrtak, 
5. kolovoza, otvorena u višnjičkom 
vatrogasnom domu. Svojim SsUu- 
mještanima prvi put prikazao ju je 
lokalni povjesničar i publicist Da- 
nijel Šantalab, koji ju je u suradnji 
s djecom i mještanima (Šantalab je 
više desetljeća radio u mjesnoj ško- 
li) godinama prikupljao. Zbirka je u 
međuvremenu uvedena u Registar 
arheoloških nalaza i nalazišta sjeve- 
rozapadne Hrvatske, a stručno ju je 


Brigadni general Z. Jakop poklonio je autoru vojne odore 
obradila arheologinja Marina Šimek 
iz Gradskog muzeja Varaždin. 

- Zbirka je zanimljiva cjelina oruda 
i oružja neolitske, eneolitske i rano- 


FOTO: B. TEŽAK 
brončane starosti. Velik broj nalaza 
pokazuje da je okolica Višnjice u doba 
prapovijesti bila značajno naseljena. 
Na izložbi je i dosta nalaza iz ranog i 


Mnogo je mještana razgledalo izložbu 
u Vatrogasnom domu 


kasnog brončanog te starijeg i mlađeg 
željeznog doba, koji su pronađeni na 
brdu Kukelj na istočnim obronci- 
ma Ravne gore. Riječ je uglavnom o 
ulomcima keramičkih posuda, ali ima 
i ostataka prapovijesnih kuća, dijelo- 
va keramičkih utega za natezanje niti 
na tkalačkom stanu, zamašnjaka za 
preslicu i kamenih okresivača — doku- 
mentirao je Šantalab, koji je ujedno i 
velik istraživač cjelokupne povijesne i 
etno-baštine svoga kraja. 

U znak zahvalnosti za trud što 
ga ulaže u istraživanje prošlosti, bri- 
gadni general Zdravko Jakop poklo- 
nio mu je ratnu i radnu odoru Hr- 
vatske vojske za fundus Ernološkog 
muzeja u Varaždinu. (ljr) 


KULTURA Suradnja na promociji kulturne baštine 


Zajednički nastup na tržištu sa zagorskim općinama 


Na inicijativu Muzeja Hrvatskog zagorja, u 
srijedu, 15. rujna, u Muzeju krapinskih neander- 
talaca održan je sastanak potencijalnih instituci- 
ja-partnera koji žele što bolje umrežiti postojeće 
kulturno-turističke destinacije i prirodne resurse 
kojima upravljaju s ciljem razvoja specifičnih obli- 
ka turizma. Sve lokacije nalaze se na području 
sjeverozapadne Hrvatske, a sadržajem su vezane 
na temu paleontološke i geološke baštine (Muzej 
krapinskih neandertalaca, špilja Vindija, špilja 
Veternica, lokalitet Gaveznica, fosilni ostaci Ra- 
doboja). Na sastanku su, uz predstavnike Muzeja 
Hrvatskog zagorja, bili predstavnici JU Park pri- 
rode Medvednica, Grada Lepoglave, Turističkog 
ureda Lepoglave, Turističke agencije Sinergija, 


Općine Donja Voća i Općine Radoboj. 

Svi prisutni potvrdili su interes za suradnju i 
zajednički nastup na tržištu kojim bi doprinijeli ra- 
zvoju kontinentalnog turizma u regiji. Donesene su 
strateške smjernice zajedničkog djelovanja i odluke o 
potrebi istraživanja tržišta, kako bi se što bolje ponu- 
da usmjerila prema ciljanim skupinama. Dogovore- 
no je potpisivanje sporazuma o zajedničkoj suradnji, 
redovita koordinacija i želja za uključivanjem u turi- 
stičku ponudu u zemlji i inozemstvu. Takoder, do- 
govoren je koordinirani nastup svih partnera prema 
turističkim agencijama koje su promociju Puta ne- 
andertalaca i/ili geološke baštine odabrale kao svoj 
strateški cilj i za to dobile sredstva od Ministarstva 
turizma. Namjera je koordiniranim djelovanjem 


smanjiti troškove i povećati učinkovitost ponude 
postojećih destinacija na tržištu. 

Cilj je zajedničkih aktivnosti povezati postojeća 
nalazišta neandertalaca (Krapina, Vindija, Velika 
pećina, Veternica) s drugim zanimljivim geološkim 
lokalitetima (Gaveznica — Kameni vrh, Radoboj, 
rudnik Zrinski) u sjeverozapadnoj Hrvatskoj i staviti 
ih u turističku ponudu koja bi pomogla razvoju cijele 
regije. Strateški interes je da se nove aktivnosti usmje- 
re na dolazak stranih posjetitelja u ljetnim i zimskim 
mjesecima te da se poveća vikend-posjet obitelji koji 
bi uključivali dvodnevne ili trodnevne obilaske. Že 
lja je priključiti se i međunarodnim aktivnostima 
koje bi omogućile uključivanje hrvatskih destinacija 
u europske kulturne rute.(Goranka Horjan) 


ŠPILJE Udruga Kraševski zviri izrađuje projekt poučne speleološke staze na Ivančici kod Lepoglave 


Prvi jamski sustav na Ivančici dubine preko 50 metara? 


* Poučna staza povezivat će devet špilja i jama na lepoglavskom području | 


Ivanečka  Speleološka udruga 
Kraševski zviri gradskom vodstvu 
Lepoglave predstavila je projekt 
izrade poučne speleološke staze na 
Ivančici kod Lepoglave te izrade Ka- 
tastra speleoloških objekata na tom 
području. Staza će povezivati devet 
špilja i jama, a svaka od njih bit će 
označena info-pločom s osnovnim 
podacima, kartom, detaljnim opi- 
som i fotografijama unutrašnjosti. 

- Realizacija toga projekta bit će 
u službi turističke i kulturne ponude 
lepoglavskog kraja, a pridonijet će i 
daljem razvitku speleologije — izjavio 


je predsjednik udruge prof. Tomi- 


ca Matišić. U korist te tvrdnje ide i 
podatak da su speleolozi Kraševskih 
zvira prošle godine na lepoglavskom 
području pronašli tri dosad nepozna- 
te jame, te ih u međuvremenu djelo- 
mično istražili. Najprostranija među 
njima je Voska luknja, koju stručnjaci 
uvrštavaju među najveće poznate spe- 
leološke objekte na Ivančici. 

- Riječ je o špilji dugoj 30 metara 
i isto tolikoj dubokoj, čije smo zapo- 
četo istraživanje najprije, zbog velikih 
kiša u lipnju, morali odgoditi. Nasta- 
vak istraživanja u najdubljim dijelo- 
vima doveo nas je do uskih hodnika, 
koji su se pokazali neprohodnima. 


Međutim, iznad te špilje pronašli smo 
novu jamu, koja ponire prema Voskoj 
luknji. Pokažu li se točnim naše pret- 
postavke da se te dvije špilje spajaju 
u jednu, Ivančica bi time dobila prvi 
jamski sustav dubine preko 50 metara 
— otkrio je prof. T. Matišić. 
Speleolozi su jamu i označili. Pokraj 
ulaza postavili su informativnu ploču s 
topografskim nacrtom jame, opisom 
te s fotografijama unutrašnjosti i bios- 
peleološke faune. Još samo da nekome 
od slučajnih posjetitelja ne padne na 
pamet avanturističko spuštanje u du- 
binu! Speleolozi upozoravaju: jama je 
vrlo duboka i iznimno opasna!(ljr) 

Speleologija i spuštanje u jame 
nije za amatere, ne upuštajte 
se sami u takve avanture! 


Lepe 
SURADNJA MLADIH 


* Predstavnice NUM-a V. Dubovećak i K. Loparić pridružile su se klubovima mladih iz cijelog svi- 
jeta na studijskom putovanju Srbijom 


Predstavnice Nezavisne udruge 
mladih Lepoglave Vesna Dubove- 
čak i Kristina Loparić krajem lip- 
nja sudjelovale su na studijskom 
putovanju što ga je, uz novčanu 
potporu Europske fundacije mla- 
dih pri Vijeću Europe, organizi- 
rala Europska ruralna asocijacija 
mladih (Rural Youth Europe) u 
suradnji s farmerskim klubovima 
iz Srbije. 

Osim naših djevojaka, koje su 
bile jedine sudionice iz Hrvatske, 
na putovanju su sudjelovali i pred- 
stavnici Velike Britanije, Latvije, 
Irske, Njemačke, Azerbajdžana, 
Armenije, Makedonije, Cipra, Fin- 
ske i Srbije. U pokrivanju troškova 
financijski im je pomogao i Grad 
Lepoglava. 


Sudionici su posjetili Novi Sad, 
Užice, Prijepolje, Sjenicu i Kosovo. 
U svakoj sredini održane su radioni- 
ce i sastanci s predstavnicima grado- 
va, turističkih zajednica i lokalnim 
klubovima mladih koji su prezenti- 
rali svoju organizaciju i aktivnosti. 


Osim službenog dijela studijskog 
putovanja, u svakom gradu doma- 
ćini su sudionike srdačno dočekali 
domaćim specijalitetima i zabavnim 
programima, a u organiziranim turi- 
stičkim obilascima upoznali su zna- 
menitosti i prirodne ljepote Srbije. 


Ovim putovanjem ispunjena su 
očekivanja i sudionika i organizato- 
ra, to više što je dogovorena buduća 
suradnja između Nezavisne udruge 
mladih iz Lepoglave i klubova mla- 
dih Europe koji su najavili dolazak u 
Lepoglavu.(M. Marković) 


Prožimanje kultura i 
mentaliteta mladih 


Rural Youth Europe je europska nevladina organizacija 
za mladež ruralnih područja koja no više S 500.000 


ruralnih područja na povezivanj je h Ma koj : se bave 
aktivnostima važnim za njihovu zajednicu, na ri i 
razmjenu iskustava. Cilj putovanja bio je da mladež Europe 
razmjeni iskustva, primjere dobre prakse i ideje koje bi 
mogli iskoristiti u svojim udrugama i organizacijama.(mm) 


PROBLEMI MLADIH Mladi s gradonačelnikom 
Poželjno je više sadržaja 
i programa za mlade 


Kako bi se upoznali s problemi- 
ma i potrebama mladih u Lepoglavi, 
održan je sastanak vodstva Grada s 
predstavnicima asocijacija koje oku- 
pljaju ovdašnju mladež. Inicirao ga 
je gradonačelnik Marijan Škvarić, 
a sastanku, upriličenom u povodu 
obilježavanja Međunarodne godine 
mladih, nazočili su i članovi Savjeta 
mladih grada Lepoglave i voditelji 
lokalnih organizacija mladeži. 

Na sastanku je naglašeno da se 
problemi, s kojima se susreću mladi u 
Lepoglavi, najčešće odnose na manjak 
njihova sudjelovanja u događajima i 
raznim programima koji se provode 
na gradskoj razini. K tome, mladež 
o njima zbog raznih razloga nije do- 
voljno informirana. Među ostalim, 
spomenut je i problem pomanjkanja 
kvalitetnih koncerata za tu populaci- 
ju, jer osim Hladnog piva prošle go- 
dine, zadnjih godina u Lepoglavi su 
nastupali samo B- izvođači, a oni ne 
mogu privući mladu publiku u većem 
broju. Zanimljivo je i to da mlade ge- 
neracije ne prihvaćaju Jazz festival, a 


često se čuje da se previše novca troši 
za aktivnosti namijenjene mlađoj pu- 
blici, koja pak ona ne prati. 
Postavljeno jeipitanje zašto nema 
više Festivala MagNUM koji je, pre- 
ma riječima prisutnih, bio spoj više 
aktivnosti koje zadovoljavaju inte- 
rese mladih. Predsjednik Nezavisne 
udruge mladih koja je organizirala 
MagNUM, Hrvoje Kovač, spo- 
menuo je da se MagNUM prestao 
održavati zbog pomanjkanja novca. 
No, ako postoji želja za njim, Savjet 
mladih, NUM i suradnici mogu 
isplanirati jedan takav festival uz 
pomoć Grada Lepoglave. Na sastan- 
ku je istaknuta i inicijativa NUM-a 
za pokretanjem rada Kluba mladih 
Lepoglave, u koji bi se uključile sve 
organizacije mladih na gradskom 
području. Ideja je da one u Domu 
kulture sustavno rade na kreiranju i 
provođenju programa za mlade. 
Predstavljene su i aktivnosti grad- 
ske vlasti prema mladima, a sve s ciljem 
kreiranja programa za njih i donošenja 


Gradske strategije za mlade. (hk) 


SAVJET MLADIH Tatjana Jurić, nova 
predsjednica Savjeta mladih 


Studentica građevine Tatjana Ju- 
rić imenovana je novom predsjedni- 
com Savjeta mladih grada Lepogla- 
ve. Na osnivačkoj sjednici Savjeta, 
održanoj u petak, 20. kolovoza u 
čitaonici Doma kulture, za pot- 
predsjednika Savjeta jednoglasno je 
izabran Krunoslav Jakopiček, član 

Zahvaljujući se na zem i po- 
vjerenju, nova predsjednica mla- 
dih naglasila je da će se u svom 
radu založiti da članovi rade slož- 
no, u suradnji s istovjetnom župa- 
nijskom udrugom i Jedinstvenim 
upravnim odjelom Grada Lepo- 
glave, od kojeg će trebati stručnu 
pomoć i informacije potrebne u 
obavljanju svojih dužnosti. Usvo- 
jen je i Poslovnik o radu Savjeta, 


a članovi, imenovani iz redova 
Odreda izviđača, VUM-a, Nezavi- 
sne udruge mladih, Mladih HNS- 
a i Mladeži HDZ-a, i pojedinačno 
su se predstavili. Dogovoreno je da 
će jedna od okosnica njihova rada 
biti savjetnička, odnosno, nastojat 
će djelovati kao savjetodavno tijelo 
u cilju unapređenja položaja mla- 
dih u lokalnoj zajednici. 
Članovima Savjeta mandat traje 
dvije godine, a obveza im je sastaja- 
ti se svaka dva mjeseca. Osnivačkoj 
sjednici prisustvovali su gradonačel- 
nik Marijan Škvarić i predsjednik 
Gradskog vijeća Zorislav Rodek, 
predsjednik Županijskog savjeta 
mladih Hrvoje Kovač i županijski 
vijećnik Zlatan Mošmondor. 
M. Marković 


lo 


2010., Međunarodna 
godina mladih 


Mladi su 
sadašnjost, a 
ne budućnost 


NUM je obilježavanje 
eđunarodnog dana mladih 
započeo 11. kolovoza, na 
prigodnoj svečanosti koju su 
u Novinarskom domu organi- 
zirali Mreža mladih Hrvatske i 
inistarstvo obitelji, branitelja i 
međugeneracijske solidarnosti. 
Predstavnici NUM-a u razgovoru 
su s predsjednikom Mreže mladih 
Hrvatske Nikolom Pandurićem i 
državnim tajnikom resorna mi- 
nistarstva Stjepanom Adanićem 
razgovarali na temu »Dija ogi 
međusobno razumijevanje“. 

Raspravljalo se o ulozi mladih 
u društvu, problemima s kojima 
se mladi susreću i mogućnostima 
suradnje na zajedničkim projek- 
tima. Adanić je najavio izmjene i 
dopune Zakona o savjetima mla- 
dih, čija provedba nije zaživjela na 
lokalnoj razini. Svoje prijedloge za 
poboljšanje, NUM je putem svojih 
predstavnika u Savjetu mladih 
grada Lepoglave i Varaždinske 
županije već uputio radnoj sku- 
pini za izradu izmjena i dopuna 


v 


s. 


mn 


akona o Savjetima mladih. 
Istaknut je i problem nedo- 
statka ulaganja u mlade, koji je, 
prije svega, problem nedostatka 
ulaganja u pametne, razvojne 
i dugoročne planove. Grad 
Lepoglava jedna je od rijetkih 
jedinica orae samouprave ko 
ima svoju strategiju za mlade 
u sklopu Gradskog programa 
djelovanja za mlade — strateškog 
dokumenta koji definira gradsku 
politiku prema mladima. Zbog 
neulaganja u mlade, dolazi do 
odljeva mozgova i bezidejnosti 
kod mladih. Mi mladi zaslužujemo 
da se u nas nesebično ulaže, jer 
samo tako postajemo vrijedni 
stupovi ovoga društva i samo 
tako možemo biti ona budućnost 
u često korištenoj rečenici: Mladi 
su budućnost! No, mi smo mladi 
danas. Mladi su sadašnjost. | 
sve dok mladi nisu sadašnjost, 
oni ne mogu biti budućnost. Jer 
mi smo ono što jesmo danas u 
našoj punoj snazi, sa svim našim 
kapacitetom. Danas, a ne sutra. 
NUM je, potaknut nizom 
detektiranih problema s kojima 
se mladi susreću, takođe 
povodom Međunarodnog dana 
mladih, supotpisnik otvore- 
nog pisma Vladi RH koju je 
pokrenula inicijativa mladih 
»Neka se glas mladih čuje“. 
H. Kovač 

DAN ŠKOLE 
Svečanost 

pjesme, plesa i 
dobrih emocija 


Velikom svečanom priredbom 
u prepunoj lepoglavskoj sportskoj 
školskoj dvorani, Dan škole proslavili 
su učenici i učitelji Osnovne škole 
Ante Starčevića. Uz brojne goste 
i uzvanike, učenike i učitelje iz 
susjednih škola, umirovljene učitelje 
i roditelje, svečanosti je nazočio i 
predsjednik Gradskog vijeća Zorislav 
Rodek, koji je najboljim učenici- 
ma uručio prigodne nagrade, te 
predstavnik Udruge Lijepa naša 
Tomislav Dorić, koji je Zelenu 
zastavu za status Eko škole predao 
ravnatelju prof. Ratku Tomiću. 
Učenici su izveli bogat kultur- 
no-umjetnički program, a posebne 
čestitke upućene su đacima koji su 
na brojnim natjecanjima u zna- 

nju i sportu dostojno branili boje 
svoje škole i grada. Izrazi zahvalnosti 
upućeni su i njihovim mentorima. 
Vrhunac predstave bio je nastup 
osmaša, koji su se glazbom i plesom 
oprostili od svoje škole i učitelja. (hk) 


ŠKOLSKI PRIBOR 


Djeci bonovi 
za nabavu 
školskog pribora 


oš jedna lijepa gesta Grada 
Lepoglave. Učenicima, koji žive u 
teškim materijalnim i imovinskim 
prilikama te iz obitelji u kojima je više 
đaka, Grad je podijelio bonove za 
nabavu školskog pribora, u vrijed- 
nosti 150 kuna. Bonove je primilo 
112 djece iz matičnih osnovnih škola 
u Lepoglavi, Višnjici i Kamenici i 
njene područne škole u Žarovnici, a 
učenici su ih mogli iskoristiti u knji- 
žarama Mimi ili Maček u Lepoglavi. 
U gradskim službama ističu da su na 
aj način roditeljima željeli barem 
djelomično olakšati opremanje 

đaka u novoj školskoj godini. Grad 
je za to osigurao 16.800 kuna.ljr) 

USPJEH Gradski čelnici priredili prijam za najbolju lepoglavsku srednjoškolku Valentinu Đura 


iza zlatne medalje čak je 


. Valentinaje pobjednica državnog natjecanja u knjigovodstvu s bilanciranjem 


S obzirom na da to Grad Lepo- ag 
glava svake godine nagrađuje izvr- E 
snost učenika s našeg područja, u 5 
ponedjeljak, 13. rujna, gradonačel- S 
nik Marijan Škvarić i dogradonačel- 
nik Alojz Gredelj priredili su prijam 
za najbolju srednjoškolku našeg 
područja, Valentinu Đura iz Višnji- 
ce. Valentina je sve razrede Srednje 
ekonomske škole u Ivancu završila s 
odličnim uspjehom, a među njenim 
brojnim priznanjima i uspjesima s 
mnogih natjecanja ističe se osvojeno 
prvo mjesto na državnom natjecanju 
u knjigovodstvu s bilanciranjem. 

Nakon što je pobijedila na među- 
županijskom natjecanju u Zaboku, 
osvojila je i uvjerljivo prvo mjesto 
na državnom natjecanju u Rovinju. 
Njena mentorica, Davorka Skuhala, 

Valentinin uspjeh nije slučajan, iza njega su brojni naporni sati rada i učenja 


potvrdila je da to nije bilo lako, jer 
iza takvog uspjeha stoji četverogo- 
dišnji rad s više od 500 radnih sati! 

- Zlatnu medalju izborila sam 


među 33 natjecatelja iz cijele Hr- 
vatske. Natjecanje je trajalo tri sata, 
rješavali smo samo dva zadatka, a 
oni su bili formulirani vrlo integral- 


no i problemski, kao simulacija po- 
slovanja jedne tvrtke. Bilo je i dosta 
zamki, a ja sam test riješila s 92 posto 
— kazala je Valentina. 

- Mnogima se knjigovodstvo, 
računovodstvo i bilanciranje čine 
suhoparnima, a meni je to intere- 
santno. Gdje se vidim jednog dana? 
Kao knjigovođu i računovođu u ne- 
koj velikoj firmi — s osmijehom je 
poručila simpatična Valentina. 

+ Već niz godina podupiremo iz- 
vrsnost naših učenika, a skromnom 
nagradom tek im želimo poručiti 
da njihov uspjeh nije nezapažen, 
da pratimo njihov rad i da smo ih 
na svaki način spremni motivirati i 
podupirati — kazao je gradonačelnik 
Škvarić te Valentini uručio novčani 
dar od 1.000 kuna.(mm,ljr) 


NOVA ŠKOLSKA GODINA 


Škvarić obišao prvašiće 


U srijedu, 15. rujna, gradonačel- 
nik Marijan Škvarić i njegov zamje- 
nik Alojz Gredelj posjetili su prvašiće 
u osnovnim školama u Lepoglavi, Ka- 
menici i Višnjici i zaželjeli im puno 


uspjeha školi. Nakon prigodnih riječi 
prvašićima, čelnici su se zadržali i u 
TAZgOVOTU S ravnateljima. 

- Za potrebe raznih izvannastav- 
nih i drugih aktivnosti u školama, 


Ove školske godine samo 
jedan učenik više nego lani 


U ponedjeljak, 6. rujna, počela je nova školska godina za 788 učenika 
osnovnih škola s gradskog područja Lepoglave, a među njima je 81 prva- 
šić. Broj učenika je veći za samo jednog daka, dok je prvašića četiri manje 
nego lani, a sve to odraz je općeg (lošeg!) demografskog stanja u zemlji. 

Osnovnu školu u Lepoglavi polazi 380 učenika, od čega je 35 prvašića 
u dva razredna odjeljenja. U Kamenici je 180 učenika, a prvašića je 23. 
Višnjica bilježi mali porast, pa je tako ove godine bro jno stanje učenika 


228, a prvašića 28.(hk) 


U društvu s lepoglavskim prvašićima 


iz gradskog proračuna na godinu 
izdvajamo više od 250.000 kuna. 
Novčano pomažemo i rad učenič- 
kih zadruga, škole plivanja, školu u 
prirodi, učenje stranih jezika i uče- 
nička natjecanja u znanju i sportu, a 
pritom nagrađujemo i uspjehe uče- 

nika i njihovih mentora — objasnio 
je Škvarić. 

Počinje i izrada projekata nove 
sportske dvorane u Kamenici te 
uređenje nove fasade, krova i stola- 
rije na zgradi osnovne škole u Lepo- 
glavi. (mm) 


INFORMATIKA Suradnja udruga za edukaciju mladih 


Učenici u Ljetnoj školi informatike 


Razina informatičke pismeno- 
sti u našem je gradu još razmjerno 
niska. Premda je u zadnje vrijeme 
primjetno znatno poboljšanje, i to 
zahvaljujući trudu gradskih vlasti i 
organizacija civilnog društva, vid- 
ljivo je da stupanj informatičkog 
obrazovanja građana još nije na razi- 
ni koja bi omogućila da se informa- 
tičkim rješenjima koriste za potrebe 
svakodnevnog života. 

Kako bi doskočili tom proble- 
mu, udruge LepoMAN i Nezavisna 
udruga mladih uz pomoć su Grada 
Lepoglave i Doma kulture pokrenu- 
li zanimljiv projekt nazvan Tutoria, 
Ljetnu školu informatike. 


ad 

Ljetnu školu informatike pohađalo je tridesetak djece 


- Cilj Tutorie je podizanje razine 
informatičke pismenosti osnovnoš- 
kolske djece, obogaćivanje ponude 
programa neformalnog informatičkog 
obrazovanja te njegova lakša dostu- 
pnost djeci. Također, želimo educirati 


učenike o informatičkim tehnologi- 
jama i alatima i potaknuti ih na dalje 
samostalno usavršavanje - naglasio je 
voditelj projekta Nenad Đurin. 

Da je riječ o dobrom projektu, 
potvrđuje činjenica da se za ljetnu 


Tutoria 


školu informatike prijavilo tridese- 
tak djece. Formirane su dvije grupe 
polaznika, koje su dvaput tjedno u 
Domu kulture svladavale informa- 
tičke zadaće i obogaćivale znanje 
novim informacijama i sadržajima 
informatičkih znanosti. 

- Osim zajedničkih radionica 
polaznicima je na raspolaganju bio 
on-line edukacijski portal, izrađen 
posebno za potrebe projekta, putem 
kojeg su svi mogli kontinuirano ko- 
municirati s voditeljima i ostalim 
polaznicima te tako dodatno učvrsti- 
ti i proširiti stečena znanja i vještine 
- pojasnio je tajnik Nezavisne udruge 


mladih Alen Zbodulja.(H. Kovač) 


Mladi natjecatelji već se kale za buduće okršaje 


STARI SPORTOVI U Višnjici je održan 16. hrvatski festival sportske rekreacije na selu 


500 natjecatelja 

"N6. HRVATSKI =, 
RTSKE REKRACIJE NAG seLU 


Pe 


* Prvo mjesto Salinovcu, drugo Višnjici, a treće Stažnjevcu Državni festival starih sportova otvorio je dožupan M. Pavleković 


Nikad takve vreve nije bilo u 
Višnjici, kao što je to bilo u subotu, 
3. srpnja, kada je na mjesnim sport- 
sko-rekreacijskim terenima održan 
16. hrvatski festival sportske rekrea- 
cije na selu. Gotovo 500 najsnažni- 
jih muževa i momaka i najspretnijih 
žena i djevojaka iz Virovitičko-po- 
dravske, Brodsko-posavske, Zadar- 
ske, Ličko-senjske, Međimurske i 
Varaždinske županije u cjelodnev- 
nim su nadmetanjima ogledali snage 
u starim igrama i sportovima, koji- 
ma su nekad naši stari na gmajnama 
kratili vrijeme, pokazivali snagu mi- 
šića i pokušavali pobuditi zanimanje 


djevojaka. 


Za nošenje košare potrebne su 
mirna glava i = brze noge 

+ Velik odaziv ekipa iz cijele Hr- 
vatske i njihovo umijeće u čuvanju 
narodne tradicije, ponovno je poka- 


zao da hrvatsko selo čuva svoju ba- 
štinu — zajednička je poruka koju su 
na svečanosti otvaranja okupljenim 
natjecateljima i publici uputili pred- 
sjednik i tajnik Hrvatskog saveza 
sportske rekreacije na selu Vladimir 
Findak i Vlatko Maček, predsjednik 
Županijskog saveza Velimir _Čić, 
gradonačelnik Lepoglave Marijan 
Škvarić te dožupan Milan Pavleko- 
vić, koji je festivali otvorio. 
Tijekom cjelodnevnih nadme- 
tanja, sudionici su ogledali snage u 
potezanju užetom, bacanju potkove, 
piljenju drva, skoku s mjesta, sastav- 
ljanju pluga, nošenju košare na glavi, 
hodanju na štakama, tjeranju kotača 


Shi A2 j kh 
Sastavljanje pluga tradicionalna 


Mjoo. mai. 
je disciplina seoskih festivala 


bicikla i drugim disciplinama koje su 
nasmijale i publiku i natjecatelje. 
Sjajne rezultate postigle su ekipe 
iz Varaždinske županije. Slavodobit- 
nik festivala bila je ekipa Salinovca, 
domaća ekipa Višnjice osvojila je 
drugom mjesto, treći je Stažnjevec, 
a četvrta Poljana Biškupečka. Uz 
potporu Hrvatskog saveza sportske 
rekreacije na selu, festival je odlič- 
no organizirala Višnjička udruga 
mladih, a održan je pod pokrovi- 
teljstvom Hrvatskog olimpijskog 
odbora i uz novčanu pomoć Grada 


Lepoglave. Festival je zatvorio pred- 
sjednik Gradskog vijeća Lepoglave 
Zorislav Rodek.(ljr) 


Planinarsko 
alpinistički klub 
Lepoglava 


PAK-ovci na 
o .v 

penjalištu 
u Italiji 

Članovi Planinarsko-alpini- 
stičkog kluba Lepoglava Marko 
Bregović, Emil Kušen i Ivan Vitez 
sredinom lipnja boravili su u do- 
lini Riobianco u Italiji, poznatijoj 
kao Bele vode. Dolina Bele vode i 
gorski grebeni koji je okružuju dio 
su moćne Viševe skupine, koja pri- 
pada Zapadnim Julijskim Alpama. 

U dva dana boravka, u navezu 
od troje ljudi, penjalo se uz 
Visoku belu špicu (2257 m) te uz 
Malu lojtrku (2099 m), gdje su 
ispenjali više od 4.000 metara. 
Bela špica najljepša je u lancu 
slikovitih, zupčastih stijena koje 
okružuju dolinu Bele vode. Inače, 
njihova glavna osobina jest da 
podsjećaju na dolomitske stijene, 
nad dolinom se obrušavaju vrlo 
strmo, a uvečer su narančasto-cr- 
vene boje. Grebeni su nazubljeni, 
a škrbine duboko urezane. Svi 
Vrhovi, osim jednoga, dostupni 
su jedino alpinističkim usponima. 
Dolina je mirna, bez velikih gužvi, 
tu i tamo se nađe koja naveza. 
Pravi raj za uživanje u miru, tišini 
i odličnoj stijeni. (Ivan Vitez) 


BICIKLIZAM 


Biciklom do 
zdravlja 


Pedeset i dvoje biciklista iz 
Varaždinske, Krapinsko-zagorske 
i Koprivničko-križevačke županije 
sudjelovalo je na rekreativnoj 5. 
biciklijadi ,Biciklom do zdravlja“ što 
ju je na stazi dugoj 33 kilometara 
organizirala lepoglavska Udruga za 
sportsku rekreaciju ,Sport za sve“. 
Biciklijada je organizirana radi po- 
icanja građana na aktivnije bavljenje 
sportskom rekreacijom, a održana 
je na relaciji Lepoglava-Višnjica-Cve- 
lin-Trakošćan-Bednja-Lepoglava. Uz 
nekoliko kraćih stajanja, dulji odmor 
priredili su u Trakošćanu, gdje s 
zaigrali mali nogomet i badminton. 
Stazu su prošli svi biciklisti, a bilo ih 
je u dobi od šest do 59 godina.(ljr 

KOŠARKAŠKI KAMP 180 djece u Košarkaškom 
kampu u Lepoglavi 


Ljeto proveli haklajući, 
a ne pred računalom 


* Doku drugim sredinama roditelji svojoj djeci 
sportski kamp plaćaju po 2.000 do 3.000 kuna, 
u Lepoglavi je kamp bio besplatan 


— Vrijeme je prekrasno, društvo 
zove na igru! Ne želimo da nam klin- 
ci vrijeme provode pred računalom i 
televizorom, neka radije haklaju i ra- 
zvijaju sportski duh! — kazao je vodi- 
telj Košarkaškog kampa u Lepoglavi 
Mario Varović, dok je pod ljetnim 
praznicima zadovoljno promatrao 
oznojene dječake i djevojčice što su 
se u lepoglavskoj sportskoj dvorani 
trudili svladati osnove košarke. U 
Košarkaški kamp, što je ove godine 
održan prvi put u organizaciji Za- 
jednice sportskih udruga Lepoglave 
i Košarkaškog kluba, bilo je uklju- 
čeno čak 180 dječaka i djevojčica u 
dobi od devet do petnaest godina iz 
osnovnih škola u Lepoglavi, Kame- 
nici, Žarovnici i Višnjici. Trajao je 
cijeli tjedan, a djeca su svaki dan vri- 
jeme od 9 do 14 sati provodila na ko- 
šarkaškim terenima u svojim naselji- 
ma, gdje su trenirala pod vodstvom 
petnaest licenciranih trenera. 

Otvaranju Košarkaškog kampa 
prisustvovali su gradonačelnik i do- 
gradonačelnik Marijan Škvarić i Alojz 
Gredelji ravnatelj Osnovne škole Ante 
Starčevića prof. Ratko Tomić, a otvo- 
rio ga je dožupan Milan Pavleković. 

- Počeli smo sa svladavanjem 
osnova košarke, a nakon toga tre- 
neri su ih podučavali driblingu, 
šutiranju, napadu. I dok roditelji 
u drugim gradovima troškove slič- 
nih sportskih kampova svojoj djeci 
plaćaju po 2.000 do 3.000 kuna, u 
Lepoglavi košarka je za svu djecu 
bila besplatna. To je i veća naša za- 
hvalnost trenerima, koji su redom 
bili volonteri — naglasio je Mario 

Varović. Ovisno o raspoloživim te- 
renima, djeca su haklala u dvorani 
(Lepoglava, Višnjica) ili na vanjskim 
terenima (Kamenica), 

Nakon četiri dana uzastopnog 
vježbanja i treniranja, kamp je služ- 
beno zatvoren u petak, 2. srpnja, u 
sportskoj dvorani Osnovne škole 
Ante Starčevića. Na posljednjem 
ekipnom razigravanju u svim kate- 
gorijama (muške i ženske ekipe od 
trećeg do sedmog razreda), pobjedu 
su odnijele košarkaške ekipe iz Le- 
poglave. Svim polaznicima podije- 
ljena su priznanja za sudjelovanje na 
košarkaškom kampu. 

Troškove kampa pokrili su Grad 
Lepoglava, Varaždinska županija, 
Zajednica sportskih udruga i spon- 
zori, a domaćini su odlučni u na- 
mjeri da postane tradicija. Sigurno 
je, naime, da je kamp mnogu djecu 
potaknuo na redovito treniranje ko- 
šarke, a to je ujedno način na koji si 
Košarkaški klub Lepoglava kani osi- 
gurati pomladak i stvarati nov košar- 


kaški kadar. (ljr, mm) 


Košarkaški turnir tri na tri 


NUM i Košarkaški klub iz Lepo- 
glave ponovno su se udružili kako bi 
promovirali košarku i sportsku rekre- 
aciju. Turnir u haklu tri na tri doživio 
je svoje osmo izdanje, a kiša, stalni i 
nepozvani gost ovog turnira, ni ove 
godine nije izostala. Turnir u haklu 
već se tradicionalno, pod svjetlima re- 
flektora, održava u kasnim popodnev- 
nim i večernjim satima. Umjesto na- 
javljenih šesnaest ekipa, okupilo ih se 
osam, uglavnom iz susjednih gradova 
i općina. Nakon što je svaka ekipa 


odigrala sedam utakmica, pobjedu je 
odnijela ekipa sastavljena od igrača iz 
Ivanca i Varaždinskih Toplica. Drugo 
mjesto zauzeli su igrači iz Lepoglave 

i Ivanca, dok je treće mjesto pripalo 
lepoglavskoj ekipi Ljuti dabrovi. 

Grad Lepoglava glavni je 
pokrovitelj turnira, koji je njegovo 
održavanje pomogao s 5.000 kuna. 
U organizaciju su se uključili i 
Zajednica športskih udruga grada 
Lepoglave i Udruga za šport i rekre- 
aciju Sport za sve.(K. Dubovečak) 


UTRKA Održana je Brdska utrka Vilinska špica 


Na stazi od 10 km 55 


Ze“ START 


tela 
. 


Moa soo. 


Start utrke u Lepoglavi 


trkača iz cijele zemlje 


+. Medu atletičarima prvi je Ivica Škopac iz Bjelovara, dok je među žena- 
ma stazu prva istrčala Sanja Begović Geceg iz Zagreba 


Na kružnoj stazi dugoj nešto 
više od deset kilometara, u lipnju 
je održana 2. brdska utrka Vilinska 
Špica. Natjecatelji su startali u Le- 
poglavi, trčali do Vilinske špice na 
oko 600 metara nadmorske visine te 
utrku završili tamo gdje je i počela, 
u Lepoglavi. Startalo je 55 atletičara 
(četiri više nego lani) iz Ivanca, Be- 
denca, Krapine, Jastrebarskog, Bje- 
lovara, Gojanca, Čazme, Varaždina, 
Zagreba, Šibenika, Murskog Sredi- 
šća, Maribora i Lepoglave. 

Među trkačima ciljnu liniju prvi 


je prešao Ivica Škopac, član Atletskog 
kluba Borik Bjelovar, s rezultatom 
38,09 minuta. Drugi je bio Josip Fo- 
drek iz Ivanca, a treći Krešimir Balaš- 
ko, član AK Veteran iz Zagreba. 

Među atletičarkama, na cilj je 
prva stigla Sanja Begović Geceg iz 
zagrebačkog Veterana, s vremenom 
42,27. Druga je bila Radmila Mak- 
simović iz AK Šibenik, a treća Ana 
Kresojević, članica AK Veteran iz 
Zagreba. 

Najmlađemu trkaču Josipu Ži- 
vockome tek je 16 godina, a najsta- 


rijemu, Josipu Đunđeku, 86 godi- 
na. Trkači su izjavili da su zadovoljni 
stazom i prijemom domaćina. Utrku 
su uspješno organizirali lepoglavska 
Udruga za sportsku rekreaciju Sport 
za sve i gradska Zajednica sportskih 
udruga uz pomoć Trkačkog kluba 
Marathon 95 iz Varaždina. 

Organizatori su zadovoljni pro- 
vedbom utrke, to više što je odaziv 
trkača bio veći od očekivanog. Naj- 
boljima na 2. brdskoj utrci Vilinska 
Špica uručeni su pehari, medalje, di- 
plome i nagrade.(sš) 


Memorijalna utrka ,,Josip Putar“ 
Prva mjesta pripala 
Josipu Lackoviću i 
Valentini Zupanić 


Šezdesetak trkača i trkačica iz 
cijele sjeverozapadne Hrvatske su- 
djelovalo je na 6. memorijalnoj utr- 
ci što su je u čast pokojnog doajena 
lepoglavskog sporta organizirali 
Udruga ,Sport za sve“ i Zajedni- 
ca sportskih udruga Lepoglave u 
suradnji s TK Marathon 95 iz Va- 
raždin. Utrka je organizirana na 
dvanaest kilometara dugoj kružnoj 
stazi kroz Kamenicu i Žarovnicu, s 
ciljem u Lepoglavi. 


Ciljnu liniju prvi je prešao Josip 
Lacković iz Radovana, član Ma- 
ratonskog kluba Hrvatski sokol iz 
Osijeka, drugi je Đuro Komlenović 
iz Kutine, a treći Igor Goričanec iz 
Triatlon kluba Međimurje. Medu 
trkačicama pobjednica je Valentina 
Županić iz Ivanca, drugo mjesto 
osvojila je Iris Rožmarić iz varaždin- 
skog TK Marathon 95, dok je treća 
na cilj stigla Ana Kresojević, članica 


Atletskog kluba Veteran iz Zagreba. 


Utrka se odvijala na kružnoj stazi dugoj dvanaest kilometara 


U utrci je sudjelovalo 60 atletičara FOTO: S. ŠPIČKO 


Trkačima i organizatorima obratila 
se Fanika Putar te zahvalila svima 
što memorijalnom utrkom šestu 
godinu za redom njeguju uspomenu 
na njena supruga. Govorile su i pri- 
jateljice obitelji Putar, operna pje- 
vačica Ivanka Boljkovac i dr. Marija 
Kolačko. Evocirale su uspomene na 
pokojnog Jožu i podsjetile na njegov 
nemjerljiv doprinos razvitku sporta 
i sportske rekreacije u Lepoglavi, 
gradnji sportske infrastrukture, po- 
ticanju razvitku glazbe i drugih le- 
poglavskih potencijala. Zahvaljujući 
njegovu osobnom trudu i izgaranju 
u tom poslu, Lepoglava danas ima 
respektabilne sportsko-rekreacijske 
komplekse i površine na kojima sve 
generacije sportaša i rekreativaca 
mogu prakticirati sve vrste sport- 
skog života. 

Nagrade sudionicima uručio je 
lepoglavski dogradonačelnik Alojz 
Gredelj. Lj.R. 


FOTO: B. TEŽAK 


i epegi 


IGRALIŠTE Otvoreno je sportsko igralište u Čretu 


Vrpcu prerezao najstariji 


mještanin Dragutin Cepelja 


U petak, 25. lipnja, u Čretu 
je prigodnom svečanošću i ma- 
lonogometnim turnirom otvo- 
reno malonogometno igralište. 
Ono je donacija Ceste Varaždin, 
a zaokružuje namjeru Grada da 
gradnjom igrališta u svakom mje- 
snom odboru osigura minimalne 
uvjete djeci, mladima i odraslima 
za bavljenjem sportom i rekrea- 
cijom. 

Otvaranju igrališta nazočili su 
i gradonačelnik Marijan Škvarić 
i njegov zamjenik Alojz Gredelj, 
a vrpcu, kojom je igralište i služ- 
beno otvoreno, prerezao je naj- 
stariji mještanin Čreta Dragutin 
Čepelja. U povodu toga velikog 
mjesnog događaja, na novim je 
sportskim terenima odigran no- 
gometni turnir između četiriju 
ekipa našega kraja. Igrale su ekipe 
Vesi, Hodalja, Lepoglava veterani 
i Čret. 

Pobjednički naslov izborila je 
ekipa lepoglavskih veterana, koja 
je u finalnoj utakmici pobijedila 
Ves s dvanaest golova razlike. 
Susrete su pratili gradski dužno- 
snici, pojedini gradski vijećnici, 
mještani i drugi gosti, uživajući 
u hladu ispod šatora i navijajući 
za svoje favorite. I djeca su bila 
nestrpljiva, jer i njih su tabani 
zasvrbjeli, pa su jedva čekala da 


odrasli završe s igrom kako bi 
i ona napokon mogla isprobati 
novo igralište. 

Igralište pak je prethodno pre- 
svučeno finim asfaltnim slojem, 
iscrtano je i obilježeno, postavljeni 
su golovi i zaštitne mreže, pa je Čret 
dobio lijepu sportsku površinu za 
sve generacije. Iduće igralište, koje 
mještani s nestrpljenjem očekuju, 
jest ono u Vesi.(mm) 


Otvaranju igrališta u Čretu odazvali su se i gradski čelnici 


# 


FOTO: ARHIV TCIC 


Čret dobio prvu udrugu građana 


Tonko Županić prvi je predsjednik Udruge za sport i rekreaci- 
ju Čret, a u radu će mu pomagati Mario Žuliček kao tajnik te Mirjana 
Maček, Ana Županić i Damir Maček kao članovi Izvršnog odbora. 

Završetkom gradnje malonogometnog igrališta, u Čretu je živnuo sportski i 
rekreacijski život. Igralište je gotovo popunjeno svakog vikenda, a nedjeljom se 
odigravaju utakmice domaćina s ostalim ekipama iz Lepoglave. Stalna sportska 
druženja potaknula su mještane Čreta na osnivanje Udruge za sport i rekreaci- 
ju čija je osnivačka skupština održana 26. kolovoza. Na njoj su u Nadzorni od- 
bor udruge izabrani Slobodan Žuliček, Predrag Culjak i Miljenko Županić.(hk) 


REKREACIJA Idemo na Ravnu goru! 
Stotinjak rekreativaca na Ravnoj gori 


Planinarsko društvo Pusti 
duh, Zajednica športskih udru- 
ga grada Lepoglave i Udruga za 
sportsku rekreaciju Sport za sve 
deveti put za redom organizi- 
rali su tradicionalnu planinar- 
sko- rekreativnu manifestaciju 
Idemo na Ravnu goru. U dvori- 
štu planinarske kuće Pusti duh 


okupilo se stotinjak planinara 
i rekreativaca. Druženje i zaba- 
va uz rekreativne sportske igre 
potrajali su do predvečerja. Do- 
maćini su se posebno pobrinuli 
za finu planinarsku okrepu, a 
lijepo vrijeme i ambijent Ravne 
gore oraspoložili su sve prisut- 
ne. 


U — sportsko-rekreativnom 
dijelu manifestacije sudjelovalo 
je 14 ekipa sa po tri člana. Na- 
tjecanja su održana u pikadu, 
visećoj kuglani, bacanju lopte 
u koš, bacanju koluta i kockica. 
Najspretnija u ukupnom po- 
retku bila je je ekipa Podgorja 
(Nikola Sajko, Tomislav Jug i 


Jadranka Vida). Drugo mjesto 
u ukupnom poretku osvojila je 
ekipa MG (Mihaela, Štefica i 
Tomo Grd), a treće ekipa Mor- 
nari (Zvonimir, Sandra i Nikola 
Antunović). 

Za sve tri prvoplasirane eki- 
pe osigurane su nagrade spon- 
zora. 


IZVIĐAČI Lepoglavski izviđači na 9. državnoj smotri na Petrovoj gori 


Od raftinga i izrade skloništa do izrade totema i katapulta 


* Lepoglavski izviđači branili su boje Varaždinske županije na državnoj smotri 


Tridesetak članova izviđačkih 
odreda Lepoglave i Siriusa iz Varaž- 
dina od 23. srpnja do 1. kolovoza 
sudjelovali su na 9. smotri Saveza 
izviđača Hrvatske, na kojoj su brani- 
li boje Varaždinske županije. 

Na smotri, koja se održava svake 
četvrte godine, sudjelovalo je više 
od 700 izviđača iz cijele Hrvatske, 
a pridružili su im se i gosti iz Islan- 
da, Češke i Makedonije. Budući da 
su državne smotre mjesto susreta, 
druženja i natjecanja izviđača u naj- 


uz umijeće preživljavanja u prirodi, 
svi sudionici sudjelovali su u orijen- 
tacijskim natjecanjima, izviđačkoj 
olimpijadi i višeboju i u raznim ra- 
dionicama. 

- Ekipe istraživača i brđana iz Le- 
poglave i Varaždina te ekipa mladih 
izviđača uključile su se u natjecanja 
olimpijskog višeboja. To je bio pose- 
ban izazov za Varaždince, koji su lani 
bili pobjednici Državne izviđačke 
olimpijade. Na žalost, Varaždin nije 


uspio zadržati naslov prvaka. U kon- 
kurenciji 26 ekipa, varaždinska ekipa 
Mrav osvojila je osmo mjesto u uku- 
pnom poretku, dok su Lepoglavčani 
bili trinaesti — poručili su starješine 
dvaju odreda Zlatan Mošmondor i 
Marjan Pavić. 

Na Državnoj smotri kalili su se 
i mladi izviđači, kojima je to bilo 
prvo izviđačko natjecanje, pa se od 
njih i nisu očekivali značajniji rezul- 
tati. Natjecali su se u olimpijskom 
višeboju, a dobre rezultate postigli 


su u brzinskom podizanju šatora. 
Izviđači su išli i u rafting po Korani, 
izrađivali su lukove, strijele, toteme 
i katapulte, pecali, kuhali, gradili 
sklonište, uređivali logorski krug i 
proveli ljeto u korisnom i stvaralač- 
kom druženju. 

Odlazak izviđača iz Varaždinske 
županije na 9. smotru Saveza izvida- 
ča Hrvatske pomogli su Varaždinska 
županija, Grad Lepoglava, javna 
bilježnica Nada Šagi Belcar, Visina 
Centar d.0.0. i drugi sponzori. (ljr) 


Pa 


Svjetski kup u preciznom 
slijetanju parajedrilicom 


Grad Lepoglava 
i VUM ugostili 
letačku elitu 


Odlično vrijeme i povoljna 
ruža vjetrova za vikend su, 7. i 8. 
olovoza, išli na ruku sudionicima 
Svjetskog kupa u preciznom slije- 
anju parajedrilicom, održanom na 
Ravnoj gori. Premda kišni početak 
vikenda nije obećavao (petak, 6. 
olovoza, počeo je kišno), subota i, 
pogotovo, nedjelja, pokazale su se 
u najboljem svjetlu, pa je četrdeset 
pilota iz Japana, Nizozemske, Srbije, 
Slovenije i Hrvatske realiziralo svih 
šest planiranih letačkih serija. 
- Prve dvije serije održane su sa 
jevernog uzletišta na Ravnoj gori i sa 
ijetanjem u Višnjici. Zbog promjene 


5 
5 
vjetra, letači su ostale četiri serije 
0 
5 


e 


dradili s južnog poletišta, a slijetali 
u u Cvetlinu. U ekipnoj konkurenciji 
pobijedile su ekipe Best 4 Nike, Kanja 
i Yaga Baba, a sve su bile mješovite, 
sastavljene od natjecatelja iz različitih 
zemalja. No, u pojedinačnoj konku- 
renciji Slovenci su bili bez premca. 
Osvojili su sva tri prva mjesta. Prvi 

je Matjaž Ferarič, drugi Jaka Gorenc, 
a treći Duško Gorenc > izvijestio je 
direktor natjecanja Mario Habek. 


Među hrvatskim letačima najbolji 
je bio Izidor Maltarić iz cvetlinskog 
Kluba Kolibri, dok je Zdravko Jakop 
iz ivanečkog Kluba padobranskog 


jedrenja Let bio četrnaesti. Natjecanje 
je održano u organizaciji KPJ Leti 
Višnjičke udruge mladih, a pomogli 
su ga Varaždinska županija, Grad Le- 
poglava i drugi sponzori. U organiza- 
ciju je puno truda uložio VUM, koji je 
putem sponzora za sve prvoplasirane 
natjecatelje osigurao novčane nagra- 
de, a na završnoj svečanosti u Višnjici 
uručili su im predstavnici Grada Le- 


poglave i Varaždinske županije. (ljr) 


“ FOTO: ARHIV LET 


Lepo 


Nastupilo je sedamnaest mladih pjevačica 


RASPJEVANA LEPOGLAVA 


Raspjevana Lepoglava dobrodošla je zabavna ponuda u ljetnim mjesecima 


Lepoglavu raspjevala mlada 
Petra Vurušić iz Varaždina 


e U konkurenciji od sedamnaest pjevata-amatera, Lucija Juriša iz Lepoglave osvojila je treće mjesto 


Pod pokroviteljstvom Grada Le- 
poglave i njegova Turističkog druš- 
tva, a u organizaciji Radionice ugo- 
stiteljstva Kaznionice u Lepoglavi, 
ljetnu terasu Restauracije Ivančica 
ponovno je oživjela 23. raspjevana 
Lepoglava, dugogodišnji festival pje- 
vača-amatera. Iako se i ovog puta ter- 
min njegova održavanja podudario s 
drugim manifestacijama, građani su 
se ipak priklonili dugogodišnjoj ljet- 
noj manifestaciji, pa se na terasi oku- 
pilo više stotina vjernih posjetitelja. 

Pozdravila ih je Marica Štefičar, 
voditeljica Radionice ugostiteljstva 
Kaznionice Lepoglava, nakon čega 


Pjevačice su se nastojale izboriti 
za naklonost žirija, ali i publike 


su prisutni burnim pljeskom bo- 
drili sedamnaest pjevačica. One su 
vlastitim interpretacijama poznatih 
pjesama pokušavale steći što veću 
naklonost stručnog žirija, u kojemu 
su ove godine bili glazbenici Damir 
Šobak, Petar Hehet i Franjo Ježek. 
Prije samog početka natjecanja, lanj- 
ska pobjednica Lucija Job iz Višnjice 
otpjevala je pjesmu s kojom je osvo- 
jila prvo mjesto i ponovno nazočne 
zadivila svojim raskošnim glasovnim 
mogućnostima. 

Stručni žiri je trećim mjestom 
nagradio Luciju Juriša iz Lepoglave, 
drugo mjesto je pripalo Gabrijeli 


Hrženjak iz Varaždina, dok je prvo 
mjesto osvojila, također Varaždinka, 
Petra Vurušić. Publika je svoju na- 
klonost podarila 17. godišnjoj Hele- 
ni Kišiček iz Jerovca. 

Na terasi su nastupile i Lepoglav- 
ske mažoretkinje u standardnom 
koraku i u koračnici. U zabavnom 
dijelu programa, posjetitelje je za- 
bavljala grupa Premium, a cijelu ve- 
čer trajala je i već tradicionalna tom- 
bola, na kojoj su čak 273 listića bila 
dobitna. Za ovogodišnje pobjednice 
vrijedne nagrade osigurala je Zagre- 
bačka banka, generalni sponzor Ra- 
spjevane Lepoglave. M. Marković 


ROCICN ROLL Ad-hoc Rock Festival Lepoglava 2010-09-24 


U tri dana devet 
bendova i gotovo 
tisuću posjetitelja 


* Ovoje samo dokaz da mladima treba 
dati šansu da pokažu kreativnost 


Jako organiziran u vrlo kratkom 
vremenu, samo nekoliko dana uoči 
početka 14. međunarodnog festiva- 
la čipke, Ad-hoc rock festival koji 
se u Lepoglavi odvijao usporedo s 
festivalskim zbivanjima, pokazao se 
kao pun pogodak. Potvrdila je to i 
brojka od blizu tisuću posjetitelja u 
tri dana festivalska dana, uglavnom 
mlađe životne dobi, kojima je upra- 
vo Ad-hoc rock festival bio važan ra- 
zlog dolaska u Lepoglavu. Tijekom 
triju rockerskih dana, na festivalu je 
nastupilo devet bendova - domaće 
snage Korner i Black Night, Skynyrd 
Crowd iz Ivanca, varaždinski bend 
The Hangover, Eve&'Ihe Evils, 
Eskadron i Kawasaki 3P iz Zagreba, 
velikogorički VIS Peri Deri te Octo- 
ber Light iz Puščina. 

Iako su organizatori, Nezavisna 


udruga mladih, Višnjička udruga 
mladih i Odred izviđača Lepoglava, 
strahovali da će kiša spriječiti dola- 
zak posjetitelja, to se nije dogodilo, 
već je kišni ugođaj iskorišten da se 


Lepoglavski Woodstock 


Sjajna atmosfera s Ad-hock Rock festivala 


povuku paralele s legendarnim Wo- 
odstockom. 

No, sve u svemu, kiša posjetitelji- 
ma Ad-hocka i nije previše smetala, 
jer su se koncerti održavali pod šato- 
rom, a pratila ih je i bogata ugosti- 
teljska ponuda. Potporu ovom do- 
gađaju, koji će vjerojatno prerasti u 
tradicionalni, dali su Turističko kul- 
turno-informativni centar, Turistič- 
ki ured Lepoglava i Grad Lepoglava. 

- Kad se sve zbroji, i više smo 
nego zadovoljni odazivom publike. 
Dva dana neprestane kiše ostavilo 
je trag na slabijem posjetu, ali činje- 
nica je da to nije pokolebalo prave 
rockere. Osim Hladnog piva proš- 
le godine, u Lepoglavi se već dugo 
na jednoj takvoj manifestaciji nije 
skupio tako velik broj ljudi. Ovo je 


samo dokaz da mladima treba dati 


U Lepoglavi već dugo nije 

bilo ovoliko publike 

šansu da pokažu kreativnost i da 
im se češće omogući održavanje sa- 
držaja koje mladi sami prepoznaju 
kao potrebu. Svjesni smo određenih 
propusta koji su nam se dogodili (ra- 
zglas), ali kompenzirali smo to kva- 
litetnim odabirom izvođača. Ovo je 
samo dobar temelj za iduću godinu 
— izjavili su organizatori. 


GRADSKA KNJIŽNICA 


Donacija 
veleposlanstva 
..v e e 
SAD-a knjižnici 
Predstavnici veleposlanstva 
AD-a u Hrvatskoj, Tania Vitvitsky, 
izvršna direktorica Sabre fondacije i 
Kenneth Wetzel, zadužen za odnose 
5 javnošću, obišli su lepoglavsku 
Gradsku knjižnicu. Djelatnicima 
knjižnice tom su prilikom uručili 
vrijednu donaciju knjiga, slikovnica i 
početnica za učenje engleskoga jezi- 
ka, kojima se koriste i američka dje- 
ca. Goste je dočekao gradonačelnik 
arijan Škvarić koji ih je, nakon što 
su obišli knjižnicu i Dom kulture, za- 
jedno s paterom Josipom Krčmarom 
poveo u obilazak pavlinske crkve, 
galerije čipke i Galerije Jamnić. (ljr) 

FOTOGRAFIJA 
Nagrađeni lepoglavski 
fotografi 


Fotografije na 
međunarodnim 
izložbama 


Foto-klub Deseti K iz Lepoglave 
ove godine je zabilježio nekoliko vrlo 
dobrih rezultata na međunarodnom 
planu i u Hrvatskoj. Uspješni su bili 
autori Božidar Breški i Bojan Migač. 
Fotografija B. Breškog pod 
nazivom ,Vretenac“ jedna je od 20 
fotografija u nacionalnoj kolekciji 
projiciranih slika na 15. FIAP bijena- 
u prirode. Fotografija ,Živjeli“ auto- 
ra Bojana Migača, jedna je od deset 
fotografija u nacionalnoj kolekciji 
koje su predstavljale Hrvatsku na 30. 
FIAP bijenalu crno-bijele fotografije 
održanoj u Vijetnamu. Fotografija 
naslovljena ,Kap po kap“ izložena je 
na izložbi Oko amatera u Zagrebu. 

Također treba napomenuti da 
su Matija Šumečki i Leo Kušter 
ove godine sudjelovali na dese- 
todnevnoj radionici Hrvatskog 
fotosaveza u Puli, a učenica 
ivanečke OŠ Marina Križek sudje- 
ovala je na fotografskoj radionici 
na Novigradskom proljeću. 
Foto-klub poziva sve zainteresira- 
ne ljubitelje fotografije iz Lepoglave i 
okolice da se učlane u klub. Sastanci 
su svake srijede u 17.30 u Gradskoj 
knjižnici u Lepoglavi.(Bojan Migač) 


